5 Pilihan Berbaloi Telefon Pintar Dengan Cip Snapdragon 765G Di Bawah RM2,000

Salah satu aspek penting dalam pemilihan telefon pintar adalah cip yang digunakan boleh beroperasi dalam jangka masa panjang. Oleh itu, ramai pengguna lebih selesa mendapatkan telefon pintar dengan cip Snapdragon 765G kerana lebih murah malahan masih relevan sehingga ke tahun ini.

Cip ini bukan sahaja lebih efisien untuk kegunaan seharian malahan boleh digunakan untuk tujuan gaming juga. Di sini, kami sedia menyenaraikan lima pilihan telefon pintar yang dijana Snapdaragon 765G dengan harga mesra poket.

Pertama sekali, anda boleh mempertimbangkan sebuah model telefon pintar gaming yang dinamakan Nubia Play. Peranti ini dilengkapi dengan paparan bersaiz 6.65-inci AMOLED dengan sokongan refresh rate 144Hz. Terdapat memori sehingga 8GB RAM dan storan dalaman 256GB dan menariknya mempunyai sistem penyejukan ICE2.5.

Terdapat kamera utama sebesar 48MP dan juga kamera swaoto 12MP yang boleh menghasilkan gambar yang baik. Bekalan bateri yang berkapasiti 5,100mAh hadir dengan sokongan pengecasan pantas 30W. Peranti ini juga menyokong pengimbas cap jari di bawah skrin untuk tujuan sekuriti.

Anda yang berminat dengan model Nubia Play ini boleh dapatkan di Shopee pada harga RM999 sahaja.

Beli Sekarang ZTE Nubia Play 5G di Shopee

OnePlus Nord masih menjadi pilihan yang berbaloi sekiranya anda ingin mendapatkan peranti yang serba lengkap. OnePlus Nord siri ini dilengkapi cip pemprosesan Snapdragon 765G dengan sokongan 90Hz refresh rate. Ditambah pula skrin bersaiz 6.44inci Fluid AMOLED serta dilindungi dengan Corning Gorrila Glass 5.

Model ini hadir dengan 12GB RAM dan 256GB ruang storan. Selain itu, model ini disertakan dengan bateri sebesar 4,115mAh bersama sokongan pengecasan pantas 30W. Kamera utama yang mempunyai sensor sebesar 48MP malah berupaya merakam video pada resolusi 4K 30FPS.

Kepada anda yang ingin peranti serba lengkap bagi penggunaan jangka masa panjang, bolehlah dapatkan Oneplus Nord 5G pada harga serendah RM1,049 di Shopee atau di Lazada berharga RM999.

Model ini hadir dengan skrin utama sebesar 6.8″ pOLED FHD+ dan skrin sekunder pula sebesar 3.9″ yang bernisbah hampir 1:1. Dijana cip Snapdragon 765G, memori sebesar 8GB RAM, memori sebesar 256GB dan bateri sebesar 4000 mAh yang menyokong pengecasan 27W.

Skrin utama diputar secara manual oleh pengguna untuk menjadi seperti gimbal dan menggunakan kayu kawalan maya pada skrin yang kedua sewaktu merakam video. Selain itu, kedua-dua skrin ini juga boleh memainkan dua aplikasi berlainan dalam satu-satu masa. Kamera pula dilengkapi tiga sensor iaitu 64+13+12 megapixel yang mana cukup bagus untuk fotografi.

LG Wing 5G ini sedia ditawarkan pada harga RM1,199 di Shopee dan di Lazada berharga RM1,299.

Antara pilihan terbaik yang anda boleh dapatkan adalah Pixel 5. Model ini hadir dengan cip Snapdragon 765G serta memori 8GB RAM dan juga storan dalaman 128GB. Selain mempunyai sistem sekuriti imbasan cap jari, ia juga dilengkapi bateri sebesar 4,080 mAh dengan sokongan pengecasan pantas 16W.

Anda seorang yang meminati fotografi, peranti ini sedia menawarkan kualiti gambar seperti profesional kerana teknologi kameranya yang bagus. Selain itu, terdapat sokongan dwi kad sim dan juga sokongan perisian selama tiga tahun yaang menjamin pengalaman penggunaan yang baik sepanjang masa.

Kini anda boleh dapatkan telefon pintar daripada Google ini pada harga RM1,248 di Shopee dan Lazada di RM1,099.

Akhir sekali, vivo X50 juga berada di dalam senarai kerana lengkap dengan sejumlah ciri menarik dalam masa yang sama masih mampu milik. vivo X50 dilengkapi skrin bersaiz 6.56-inci AMOLED FHD+ dengan sokongan refresh rate 90Hz. Selain itu, hadir dengan memori 8GB RAM serta storan dalaman sehingga 128GB.

Bahkan, kapasiti bateri sebesar 4,200mAh yang dibekalkan turut menyokong pengecasan pantas 33W. Bukan sahaja mempunyai rekaan yang premium, malahan peranti ini juga dilengkapi dengan sistem kamera yang baik untuk kegunaan seharian.

Anda boleh dapatkan vivo X50 pada harga RM1,999 di laman Lazada.

Berdasarkan senarai di atas, Oneplus Nord merupakan pilihan yang paling berbaloi kerana hadir sebagai pakej lengkap termasuklah cip yang baik, kamera yang bagus dan juga rekaan yang premium. Bukan itu sahaja, para pengguna boleh menikmati paparan yang baik untuk kegunaan seharian.

Diharapkan dengan snearai yang dicadangkan dapat memudahkan anda membuat pilihan berbaloi mengikut bajet masing-masing. Malah, setiap peranti ini turut mempunyai sokongan 5G yang menjadi dambaan pengguna tempatan pada hari ini.


Jurugambar Malaysia Ini Terpilih Sebagai 30 Jurugambar Perkahwinan 2019 Untuk Majalah ‘Rangefinder’

Sebelum ini, nama Ameirfikri pernah menjadi fenomena dalam dunia fotografi apabila karya-karya jurugambar ini dimasukkan ke dalam majalah Rangefinder. Terdahulu, The Vocket pernah membuat liputan mengenai kejayaan beliau. Anda boleh membaca artikel tersebut di sini.

Tahun ini, Ameirfikri sekali lagi dihubungi oleh pihak Rangefinder kerana beliau telah tersenarai dalam 30 jurugambar perkahwinan yang sedang meningkat naik tahun 2019. Setelah dihubungi oleh pihak Rangerfinder beliau diminta untuk menghantar 30 keping gambar kepada pihak tersebut.

Menurutnya, ianya agak sukar untuk memilih gambar yang terbaik untuk dihantar ke pihak sana kerana masa semakin suntuk dan beliau perlu memilih dengan teliti gambar-gambar perkahwinan yang menunjukkan kekuatan dirinya.

Ameirfikri menambah lagi, ketika keputusan diumumkan, beliau berasa sangat gementar untuk melihat kandungan email yang dihantar oleh pihak Rangefinder. Namun hasil titik peluh beliau selama ini membuahkan hasil apabila kandungan email tersebut menyatakan bahawa beliau merupakan salah seorang 30 jurugambar perkahwinan yang sedang meningkat naik Rangefinder.

Beliau turut menzahirkan rasa syukur kerana terpilih dan dapat mewakili Malaysia di dalam pertandingan itu. Beliau juga berterima kasih kepada klien-kliennya yang memberi kepercayaan kepada beliau untuk menangkap gambar perkahwinan mereka.

Untuk makluman semua,  Rangefinder adalah sebuah majalah fotografi profesional yang berusia 65 tahun berkonsepkan gambar perkahwinan dan potret yang mengikuti trend masa kini.

Bagi anda yang ingin melihat foto-foto perkahwinan yang dirakam oleh Amierfikri, anda boleh lihat di sini.

Anda merupakan peminat fotografi? Klik pautan di bawah untuk lebih banyak bacaan berkenaan dunia fotografi.

Minat Fotografi Dorong Fotografer Ini Rakam Gambar Dari Sudut Berbeza Dengan Drone

Ini Gambar Pemenang Pertandingan Fotografi Travel National Geographic 2017

Rakan Sertai ‘Outing’ Fotografi Sempat Rakam Orang Asli Suku Semai Di Raub, Pahang


Jurugambar Profesional Tunjuk Kenapa Miliki ‘Skills’ Lebih Penting Berbanding Kamera Mahal

Setiap kali tengok gambar yang lawa-lawa dekat instagram, apa yang pertama kali terlintas di fikiran saya ialah, “cantik gila gambar, dia ni pakai kamera apa?”. Nah! Soalan tipikal yang bermain di otak seorang yang tak tahu apa-apa pasal gambar.

Tapi saya yakin, seorang jurugambar profesional tidak fikir perkara ini. Apa yang penting ialah teknik serta kemahiran mengambil gambar. Baru boleh hasilkan foto yang awesome! Betul tak?

Begitu juga dengan cerita Daneil, seorang jurugambar profesional. Oleh kerana sudah penat mahu menjawab soalan, “kamera apa guna untuk tangkap gambar? Kamera apa yang best untuk tangkap gambar?, jadi beliau nekad untuk lakukan eksperiment dengan membanding 2 jenis kamera. Yang pertama adalah kamera standart jenis Canon Rebel T3i dengan lensa low-end (berharga: $500 usd) dan satu lagi kamera Canon 5D Mark IV dengan lensa 35mm f/1.4L II (berharga: $3,300 usd).

Berbekalkan kamera $500 usd, ini gambar yang berjaya dihasilkan.

Ini pula hasil daripada rakannya, Rachel, yang juga seorang jurugambar profesional dengan menggunakan kamera yang sama.

Dan ini pula adalah hasil menggunakan kamera Canon 5D Mark IV dengan lensa 35mm f/1.4L II (berharga: $3,300 usd) oleh Justin, seorang jurugambar amatur.

Setelah melihat hasil gambar yang dipamerkan, berani saya kata semuanya cantik belaka meskipun ia menggunakan 2 jenis kamera yang berbeza. Kesimpulannya adalah, kemahiran menggunakan kamera lebih penting untuk menghasilkan gambar yang cantik berbanding miliki kamera mahal tapi tak reti guna! Hahaha.


Jurugambar Tunjukkan Bagaimana Smartphone Mencuri Jiwa Kita

Jurugambar Antoine Geiger menggambarkan obsesi orang ramai terhadap smartphone dalam satu siri foto bertajuk “SUR-FAKE”. Geiger mengambil gambar asal orang, daripada orang bisnes, pelancong, sehinggalah kanak-kanak dan memanipulasi gambar tersebut dengan menarik muka mereka ke dalam peranti digital. Dengan melakukan itu, sebarang emosi dan reaksi muka dibuang untuk menggambarkan apa yang teknologi sudah mengubah kita. Untuk melihat set penuh gambar, lawati laman web beliau.

What interests me in this texture of sucked faces is the over-exposure that gradually allows a very organic dimension, as well as digital, to render something quite disturbing – Geiger

LIKE dan FOLLOW Vocket di Facebook serta Instagram


Jurukamera Ini Menggunakan Teknik Fotografi Yang Cool Untuk Mengambil Gambar Haiwan Di Safari. Hasilnya Wow!

Anda pernah terbayang bagaimana jurukamera menangkap gambar haiwan liar di Africa seperti singa, harimau mahupun gajah?

Mari kita saksikan kehebatan buggy diberi nama “Car-L” ini yang digunakan bagi tujuan pengambaran yang berisiko tinggi!


Ini 6 Cara Membezakan Jururawat Di Hospital Kerajaan Melalui Pakaian Mereka

Ada seorang ‘anonymous’ bertanyakan kepada saya apakah maksudnya disebalik line-line berwarna pada tudung warga jururawat Kementerian Kesihatan Malaysia (KKM) dan perbezaan uniform-uniform warga penjawat Kementerian Kesihatan Malaysia.

Selama ini ramai orang awam di luar sana yang tidak faham atau tidak mengetahui langsung makna-makna di sebalik line berwarna tersebut dan perbezaan sesuatu uniform.

Sehinggakan pada satu masa yang lepas ada seseorang yang telah mempertikaikan jururawat melakukan kesalahan hanya disebabkan sudah tersalah tafsir pada si pemakai uniform tersebut.

Inilah antara jawatan-jawatan yang kerap anda lihat di hospital kerajaan. Selain yang tersebut, keluarga besar kami juga terdiri daripada ahli farmasi, dietetik, juru xray, juruteknologi makmal, ahli fisioterapi, Inspektor Kesihatan, pemandu ambulan dan pelbagai lagi jawatan lain.

1. JURURAWAT LINE BIRU – Jururawat terlatih

Juga dikenali sebagai Staffnurse (SN) di mana jururawat ber ine biru ini adalah dianggap tangan kanan kepada para doktor di hospital. Merekalah yang akan memberi ubat,membuat tatacara kejururawatan (NURSING CARE), menulis laporan pesakit, menyempurnakan segala pelan perawatan doktor pakar, even menukar cadar katil, mencuci berak/kencing /memandikan pesakit sekalipun.

Ditempatkan di jabatan kecemasan, wad-wad, klinik-klinik pakar, klinik-klinik kerajaan, klinik 1MALAYSIA, turut bekerjasama dengan Penolong Pegawai Perubatan (PPP/MA) dalam melaksanakan segala tugas-tugas dan tanggungjawab di hospital/klinik.

Mereka boleh melakukan apa-apa tugas kejururawatan kecuali tugas yang memerlukan PostBasik contohnya menyambut kelahiran bayi yang mana memerlukan mereka WAJIB mempunyai PostBasik MIDWIFERY.

Juga dikenali sebagai JM. Kumpulan Jururawat yang SANGAT istimewa. Mempunyai kelebihan dalam menyambut kelahiran bayi.

Digelar BIDAN PROFESIONAL. Mengetuai rumah bidan kerajaan / klinik desa dan bertanggungjawab memberi perkhidmatan kesihatan kepada para ibu mengandung, perkhidmatan kesihatan bayi / kanak-kanak, perkhidmatan lawatan ke rumah dan perancang keluarga.

Juga ditempatkan di wad-wad / klinik-klinik kesihatan kerajaan. Tugasnya memeriksa vital sign pesakit setiap 4 jam, kadang-kadang ada yang sampai perlukan setengah jam sekali.

Mereka menyuap makan kepada pesakit yang tak berdaya/tiada ahli keluarga menjaga, menolong menukar lampin pakai buang pesakit, menolong menukar kain/cadar pesakit yang kotor, membuang urin pesakit.

Jururawat masyarakat sekarang sudah ramai ditempatkan di specialist area mereka iaitu di jabatan obstetric and gynaecology (O&G) sama ada di wad atau di bilik bersalin.

Jururawat Masyarakat akan automatically menjadi jururawat terlatih (line biru) selepas mereka berjaya menamatkan pengajian (KPSL). Kenaikan pangkat secara lantikan selama 1 tahun pengajian.

Kini dikenali sebagai PSL (Peningkatan Secara Lantikan)

3. LINE KUNING – Jururawat Pergigian / Juruterapi Pergigian

Jururawat yang ditempatkan di klinik gigi kerajaan.Skop tugas adalah berkaitan dengan kesihatan dan penjagaan gigi. Memberi ceramah di sekolah-sekolah tentang cara memberus gigi dengan betul dan penjagaan gigi serta perawatan lain.

Ceramah diberi kepada kanak-kanak dan ibu bapa bayo daripada umur 5 bulan dan ke bawah. Rawatan pergigian yang dibuat adalah untuk pesakit berusia 17 tahun ke bawah. Memeriksa, mendiagnos dan mengatur rawatan pesakit-pesakit.

Bagi yang mempunyai postbasik pergigian contohnya postbasik ortodontik, mereka akan membantu pakar-pakar pergigian di klinik-klinik pakar.

Bagi line oren/jingga pula adalah pembantu pembedahan pergigian (DSA)/Dental Surgery Assistant-Membantu doktor-doktor pergigian dalam perawatan ke atas pesakit di hospital kerajaan.

4. BAJU PUTIH, LINE BIRU DI BAHU, SELUAR BIRU GELAP – Jururawat Lelaki

Mereka adalah male nurse atau jururawat lelaki. Tugas dan skop kerja adalah sama dengan Jururawat line Biru. Ubah lah persepsi yang mengatakan bahawa male nurse adalah seperti sotong-sotong kurita sedangkan mereka yang sebenarnya adalah gagah berani dan wira sebenar di hospital-hospital kerajaan.

5. BAJU PUTIH, SELUAR HITAM, KASUT HITAM, TIE – Penolong Pegawai Perubatan

Mereka adalah Penolong Pegawai Perubatan (Medical Assistant) / Dressar.
Biasanya anda akan kerap melihat mereka di jabatan kecemasan kerana di sana adalah kawasan jajahan mereka.

Front line yang menyambut ketibaan pesakit di jabatan kecemasan, menilai kategori sakit untuk penempatan zon (red / green / yellow), menjawab ambulance call dan seterusnya ke lokasi kemalangan, memberi pertolongan cemas, mereka serba boleh.

Kalau jururawat adalah tangan kanan doktor,mereka pula adalah kaki kanan. Mereka bertungkus lumus di jabatan kecemasan menyelamatkan pesakit sebelum diserahkan ke wad-wad untuk perawatan seterusnya.

Nota: Jangan lupa MA juga terdiri daripada kaum wanita!

6. BAJU PUTIH, SELUAR PUTIH, KASUT HITAM – Pembantu Perawatan Kesihatan (PPK)

Jika tiada golongan PPK ini, maka lumpuhlah kelancaran perawatan di hospital. PPK ditempatkan di jabatan kecemasan / wad-wad dan klinik. Mereka mempunyai skop tugas yang tersendiri.

Jika di jabatan kecemasan, PPK akan membantu jururawat dan MA dalam menyempurnakan tatacara. Mereka akan membantu menguruskan pesakit untuk di hantar ke wad, menghantar sampel-sampel darah ke makmal dan banyak lagi tugas lain.

Di wad pula, mereka bertanggungjawab ke atas skop tugas masing-masing di samping membantu para jururawat dalam menyempurnakan tugas-tugas kejururawatan.

Mereka yang akan menghidangkan makanan para pesakit di wad-wad dan menghantar pesakit ke jabatan-jabatan lain seperti dental / x-ray / ophthalmology jika ada pesakit yang memerlukan perawatan di sana.

PPK pun ada kaum wanita! Berbaju putih, seluar putih, kasut hitam, tudung putih, no line.

Baca lagi: ‘Aku Seorang Jururawat’, Kisah Menyentuh Hati Misi Hospital Kerajaan


Jururawat Mahu Teman Lelaki Sebagai Ganjaran Jika Coronavirus Berjaya Dihapuskan

Seorang jururawat berusia 30 tahun telah meminta kerajaan China memberikan ganjaran kepadanya dengan menghadiahkan seorang teman lelaki apabila wabak coronavirus berjaya dihapuskan nanti, lapor Sin Chew Daily.

Jururawat tersebut adalah antara pasukan perubatan yang dihantar dari wilayah Changsha ke Wuhan untuk melawan wabak ini.

Doktor dan jururawat sebelum ini telah menulis kepada kerajaan China meminta mereka untuk menyediakan beberapa kelengkapan bagi melindungi diri mereka. Namun ia menjadi lucu apabila wanita ini meminta sesuatu yang lain dari yang lain.

Walaupun dia mengakui agak malu selepas cerita ini viral, dia percaya bahawa perkara yang baik akan datang selepas wabak ini, termasuk teman lelaki yang mesti mempunyai ketinggian lebih daripada 169cm.

Untuk info, difahamkan bahawa bapa kepada jururawat tersebut merupakan seorang doktor yang memimpin pasukannya untuk melawan wabak SARS pada tahun 2003.

Berikut adalah kisah lain mengenai coronavirus, klik pautan di bawah untuk membaca.

Kerana Fobia Coronavirus, Lelaki Cina Ini Dibelasah Tanpa Sebab Di London

Jackie Chan Mungkin Dikuarantin Kerana Dijangkiti Coronavirus?


Jururawat Mengaku Buat ‘Part Time’ Sebagai Sugar Baby, Peroleh Sehingga RM12,000 Sebulan

Seorang jururawat di Singapura berusia 27 tahun mengaku telah menggunakan wang hasil daripada aktiviti sugar baby untuk membayar yuran pengajian, sewa rumah dan kos sara hidup. Bagi beliau, pekerjaan sambilan yang beliau lakukan ini lebih lumayan dan mampu menjana sehingga SGD $3,600 (RM12,000)  untuk lapan orang pelanggan setiap bulan.

Bercerita mengenai pengalamannya dengan Yahoo News, wanita yang ingin dikenali sebagai SJ berkata dia tiada niat untuk berkecimpung di dalam dunia sugar baby. Namun disebabkan masalah kewangan dan lahir dari keluarga yang miskin, pilihan akhir yang beliau ada demi menjana kewangan yang cepat adalah dengan menjadi sugar baby.

Pengalaman pertamanya adalah bertemu dengan seorang lelaki bernama Tim yang berusia 43. Pelanggan pertamanya ini adalah seorang lelaki yang sibuk bekerja dan tiada masa untuk bercinta, disebabkan itu dia menggunakan khidmat sugar baby seperti SJ. Dia membawa SJ makan di tempat yang mewah dan berjalan-jalan menaiki Porshe sebelum menghabiskan masa di sebuah hotel.

“Apabila kami bertemu, Tim dan saya membincangkan berapa lama kami akan bertemu, sempadan hubungan kami, dan berapa banyak yang dia akan bayar untuk khidmat saya. Kami bersetuju dengan $500 selama empat jam, termasuk hubungan intim.

“Malam pertama kami bersama sangat menarik. Selepas makan malam, dia menempah hotel dan kami meluangkan sedikit masa bersembang – tanpa memberikan terlalu banyak butiran – sebelum menjadi intim. Selepas semua selesai, Tim memindahkan $500 sebagai bayaran kepada saya dan menempah Grab untuk saya supaya saya boleh pulang pada jam 3 pagi.”

Sepanjang beliau bertemu pelanggan, dia tidak pernah menggunakan nama betul dan sering mengelak daripada memberitahu pelanggannya mengenai sisi lain hidup beliau. Dengan cara ini, hubungan di antara beliau dan pelanggan lebih terjaga serta ia juga boleh mengelak daripada berlakunya masalah peribadi. Kata SJ, dia selalu mengingatkan pelangganya bahawa dia hanya tempat persinggahan untuk beberapa jam sahaja, tidak lebih daripada itu.

SJ juga berkongsi pengalaman bertemu dengan seorang pelanggan bernama Raymond yang mahu menjadikan dia hak milik eksklusif. Bagaimanapun ia tidak menjadi kenyataan kerana pelanggan tersebut tidak mampu untuk membayar sebanyak SGD $7,000 kepada SJ setiap bulan.

“Raymond cenderung untuk menghabiskan masa dengan saya, dia suka memerhati hubungan kami sehingga ia menjadi sesuatu yang menyusahkan, terutamanya apabila dia menyatakan minat untuk menjadikan saya hak milik eksklusif. Menjadi eksklusif, dalam dunia sugar baby, bermakna Raymond adalah pelanggan tunggal saya. Malangnya, dia tidak dapat membayar SGD $7,000 jika mahu saya jadi miliknya secara eksklusif,” katanya.

SJ kini mempunyai lapan pelanggan dan setiap daripada mereka membayarnya sehingga SGD $300 sehingga SGD $500. Dia kini tidak berminat untuk mencari pelanggan baharu kerana pelanggan sedia ada ini sudah cukup untuk menampung hidupnya. Dia turut memberitahu Yahoo News bahawa dia kini sedang mengenali dengan seorang lelaki – bukan dari aktiviti sugar baby – dan lelaki itu tahu mengenai pekerjaannya.

“Saya telah menjadi sugar baby selama hampir setahun sekarang, dan saya menikmati pengalaman ini, bagaimanapun kebelakang ini, saya berada dalam dilemma. Baru-baru ini saya bertemu dengan seorang lelaki yang saya percaya boleh serius bersama saya.

“Saya bertemu dengan dia melalui kerja. Walaupun dia tidak menyukai hakikat bahawa saya seorang sugar baby, dia mula memahami bahawa inilah yang perlu saya lakukan untuk terus hidup. Bagaimanapun, suatu hari nanti, dia berharap saya akan dapat berhenti,” katanya.


Bagaimana Jururawat Ini Memohon Kerja Di Riyadh, Arab Saudi Dan Kisah Di Sebaliknya

Alhamdulillah dan ribuan terima kasih pada semua yang telah membaca entry saya sebelum ini. Niat di hati bukanlah untuk menagih simpati sesiapa tapi ianya hanya sekadar luahan hati saya sebagai seorang jururawat kerajaan yang selalu dipandang serong tanpa memahami tugas hakiki kami. Pada yang menghargai tugas kami hanya Allah yang mampu membalas semuanya. Oklah tak nak sedih-sedih lagi.

Oleh kerana terlampau ramai yang bertanya macam mana saya boleh sampai dan datang bekerja di Saudi jadi saya ingin berkongsi cerita. Saya pun masih baru di sini jadi masih banyak yang perlu saya pelajari tetapi saya kongsikan pengalaman yang saya ada.

Permohonan untuk bekerja di Saudi, saya pohon melalui agensi Melorita. Jadi sesiapa yang betul-betul berminat boleh hubungi Melorita. Selain dari Melorita, agensi Firestar dan ATG (Across The Glob) juga ada membuat pengambilan jururawat ke Arab Saudi. Rajin-rajinlah jenguk ke page mereka. Rasanya hujung bulan ini ada temuduga. Saya buat permohonan pada bulan 11/2014 dan mendapat tawaran pada bulan 2/2015 dan pada 6/2015 saya ke Arab Saudi untuk meneruskan perkhidmatan, menabur bakti dan menimba pengalaman baru.

Pengalaman bekerja sepanjang berada di sini bagi saya tidaklah sesukar mana, kelompok jururawat dari Malaysia sangat ramai. Kami juga mendapat kemudahan tempat tinggal, pengangkutan ke tempat kerja, medical card dan tiket penerbangan.

3 bulan pertama fasa yang agak stress untuk sesuaikan diri di sini sebab kita nak mula proses pembelajaran, persekitaran kerja yang agak berbeza daripada Malaysia. Masalah komunikasi kerana pesakit di sini kebanyakannya tidak tahu Bahasa Inggeris, jadi kita perlu belajar Bahasa Arab. 3 bulan pertama ini juga fasa pemerhatian dan banyak ujian (exam) yang kita kena tempuhi. Jika pihak hospital rasa kita tidak layak dan tiada effort dalam kerja kita akan diberhentikan. Jadi sesiapa yang dari government agak rugilah kalau diberhentikan. Tapi jarang kes-kes macam ini kita dengar. Yang paling penting sekali kita jujur dengan diri sendiri – jangan menipu resume, kerja mengikut protokol yang ditetapkan.

Ramai juga yang bertanya sama ada boleh bawa keluarga atau tidak. Jawapan dia tentu boleh, tiada masalah sama sekali. Cuma pandangan saya, dalam tempoh setahun ini cuba stabilkan kerja kita dan biasakan dengan persekitaran di sini. Sebab pihak hospital tidak menanggung kos persekolahan anak-anak dan taraf hidup di sini agak tinggi. Tetapi untuk bawa keluarga datang dan melawat Arab Saudi tiada masalah. Cuma ibubapa, suami, anak-anak dan ibubapa mertua sahaja yang dibenarkan datang melawat atas permit kerja kita. Yang paling seronok kita dapat bawa mereka mengerjakan umrah.

Cuma pesan saya bagi yang betul-betul mahu datang ke Saudi bagi yang dah berkahwin pastikan anda mendapat keizinan suami. Bila sampai di sini jaga maruah suami dan amanah yang diberikan. Same goes to suami yang datang sini ingat anak bini di Malaysia. Bagi yang bujang-bujang redha ibubapa itu penting kerana tujuan kita datang ke sini untuk mencari rezeki dan berubah untuk jadi yang lebih baik.

Dugaan tetap ada cuma bagi saya kerja tidak sesukar dan stress seperti di Malaysia. Kebajikan terjaga. Yang paling penting kita perlu ingat jalan cerita kita semua tidak sama, mohon Allah peliharakan hati kita. Ikhlaskan setiap perbuatan kita dan sabar hadapi cabaran.

Gambar ini saya ambil semasa mengerjakan umrah ziarah di Mina, Padang Arafah. Terasa diri ini kerdil bila Allah bagi nikmat bertalu-talu.

Sekarang masih bangga menjadi jururawat yang berkhidmat di bumi Anbiya’.

Ayah kalau tidak kerana kau tidak aku merasa hidup di tanah berkat ini. Suami kalau tidak kerana izin dan kasih sayangmu tidak aku kuat di sini.

Apapun semoga cita-cita dan impian kamu semua tercapai. Doa dan terus berdoa jangan berhenti.

Apabila Dia mengkehendaki sesuatu Dia hanya berkata “Jadilah! Maka jadilah sesuatu itu.”

Begitulah hijrah aku ke Saudi. Semua tidak dirancang aku pun tak tahu kenapa semangat berkobar-kobar nak datang ke sini. Bermula dari cerita pengalaman seorang rakan di Madinah. Malam tu aku tak lena tidur, aku capai handset dan mesej suami yang tengah bekerja.

“Sayang, Mumi rasa nak kerja dekat Arab boleh tak?”

Berdebar hati tunggu reply mesej dari suami.

“Jauhnya nak kerja , tggu Ayah balik nanti kita bincang.”

Masa tu aku tak bertangguh terus buat solat hajat minta pada Allah mudahkan dan lembutkan hati suami izinkan aku ke sana.

Lepas berbincang, Alhamdulillah suami izinkan sebab alasan aku ke Saudi aku nak selesaikan hutang. Aku nak jadi surirumah, dah tiba masanya aku tumpu pada amal ibadat pada suami dan anak-anak.

Satu lagi masalah aku, nak bagitau mak dan adik beradik bila aku bagitau nak ke Saudi. Off coz lah semua tak setuju sebab aku kena tinggalkan suami dan anak. Menangis masa tu sebab aku rasa semua org tak faham perasaan, aku rasa down sangat.. Malam tu pertama kali aku buat tahajud aku rasa jiwa aku betul-betul dekat dengan Allah, aku mengadu semua rasa hati aku. Andai niat aku ini menuju ke jalan yang benar Allah mudahkan dan perkenankanlah doa aku. Esoknya aku nekad hantar resume. Aku bagitau mak dia tetap tak setuju, tiap kali telefon, tiap kali aku menangis.

Allah uji lagi perasaan aku. Insyirah asyik tak sihat, hati seorang ibu rasa sayu bila fikir macam mana keadaan dia bila aku jauh. So, aku buat keputusan batalkan niat aku nak ke sana.

Satu hari masa aku tengah drive aku dapat panggilan telefon.

“Hello Madam Maizatu, you dapat offer dari NGHA Riyadh. Bila you boleh resign?” Terpinga, tapi aku jawab “I bagi notis sebulan.” Lepas letak telefon aku termenung tengok Insyirah. Aku hantar mesej pada suami, “Mumi ada benda nak bagitau. Mumi tunggu sayang balik kerja.” Hati aku keliru, keliru sangat.

Di rumah suami balik kerja, penat dia belum hilang, aku cerita semua. Suami aku tenang je dia cakap, “Pergilah Mumi kalau ni rezeki Mumi. Ayah izinkan mana tahu masa depan family kita berubah. Ayah doa yang terbaik untuk Mumi.”

Aku telefon mak bgtau. Ingat lagi mak cakap, “Kalau suami kau dah izinkan mak redha. Tapi keputusan ni kau yang buat apa-apa jadi belakang hari kau kena tabah hati. Kau jangan lupa diri, lupa janji yang kau buat. Walaupun kau di tempat yang baik tak bermakna kau akan jadi baik. Dugaan Allah itu sentiasa ada.” Aku cakap dengan mak terima kasih atas redha dia. Aku minta mak doakan aku. Mak cakap dia tak pernah berhenti berdoa untuk setiap anak-anak dia. Terharu.

Sekarang aku jadi tabah, sabar, semangat sebab suami, anak, mak dan mertua. Orang-orang inilah yang izinkan, redha dan berdoa yang terbaik untuk setiap langkah aku. Semoga aku tak lupa janji aku dengan mereka, dengan Allah.

Jangan kau izinkan aku lupa. Jangan kau biar aku mendepang dada. Pasakkan hatiku pada kaki. Pasakkan ku tunduk sehingga mati.

Seelok mana pun perancangan kita, Allah jugalah sebaik-baik perancang. Kun faya kun.

Rezeki jangan ditolak. Musuh jangan dicari. Kenyang dah malam ni.

Orang Arab memang pemurah sebab tu boleh bagi derma sampai 2.6 bilion.

Aku paling kat sekelompok relatives. Cuak dah ni.

Datang dekat aku dan masukkan sesuatu dalam poket.

“Syukran kathir ya sister,” kemudian dia senyum.

Aku keluar bilik seluk poket. Relatives patient ni bagi duit. Sepanjang 8 bulan lebih kerja kat sini dah dekat 7 ratus++ Riyal aku dapat dari ahli keluarga pesakit. Belum termasuk makanan atau coklat. Bukan nak menunjuk atau nak heboh-heboh tapi kadang kala orang luar lebih menghargai kita.

Even aku hanya tukar cadar dan basuh berak adik dia. Yang hakikatnya itu memang kerja aku.

Kadang-kadang kita memang tak minta semua ini tapi bila dapat kita akan rasa gembira walaupun hanya ucapan terima kasih dan sebuah senyuman sudah cukup bermakna.

Just nak ceriakan suasana dan tambahkan teruja korang semua.

Hari ini saja nak cerita tentang kemudahan yang saya perolehi sepanjang kerja di sini. Semoga bermanfaat dan boleh jadi rujukan atau bayangan.

So far, di sini gaji yang kita terima adalah gaji bersih. Jadi memang tak ade apa-apa potongan yang dibuat jadi pandai-pandailah menguruskan belanja dan membuat simpanan. Nanti jangan kata akak tak bagitau.. huhuhu…

Tentang tempat tinggal jangan risau sebab pihak hospital ada sediakan penempatan terpulang pada compound yang kita dapat. Yang ini memang tak boleh pilih pihak hospital akan bagi bergantung kepada nasib juga. Siapa roommate kita dan berapa orang serumah! Kebiasaannya diorang akan bagi Malaysia dengan Malaysia juga. Kalau yang tak bernasib baik macam saya dapat lain negara tapi boleh memohon untuk pindah tapi saya sampai sekarang merempat lagi (ketika artikel ini ditulis pada 5 Januari) hehehe. Rumah biasanya lengkap ada perabot dan semua peralatan siap ada bath tub. Bila air, bil letrik, bil air-cond semua guna je dengan percuma no worries.

Pengangkutan ke tempat kerja pun disediakan. Bas memang banyak, setengah jam sekali dari compound masing-masing ke hospital, (hospital ni besar gila beb). Musim sejuk ni bolehlah menapak, kang kalau dah suhu sampai 42 darjah mau terjelir lidah.

Limo juga disediakan tapi setiap stop kena bayar 5 riyal. Kalau rasa duit tak luak bolehlah naik limo hari-hari pergi kerja. Selain itu pihak hospital pun ada sediakan bus trip untuk kita bershopping dan beraktiviti, nanti tengok je schedule yang disediakan. Tapi kadang-kadang masa untuk bus trip agak terhad kalau kita jenis nak bershopping lama-lama tu. Kebiasaan kami memang ada pemandu limo kegemaran masing-masing (tapi ingat hanya naik limo yang berdaftar dengan hospital supaya tidak berlaku kejadian yang tak diduga. Pemandu limo hospital sahaja yang boleh speaking jangan sekali-kali naik limo dari luar. Nanti bila sampai sini senior akan bagi nombor limo yang dipercayai.)

Ok yang ni heaven sikit bile dengar pihak hospital ada sediakan 2 kali tiket pergi dan balik untuk vacation terpulanglah sama ada nak balik Malaysia ke nak pergi London ke nak pergi Istanbul ke. Suka hati korang nak pergi mane pun tapi hanya 2 kali. Kalau nak balik kerap tu with your own money okey!

Yang ni off coz di bawah gaji korang sendiri hospital tak provide hokey. Banyak cantik muka korang kalo semua nak sponsor kan . So macam kita ni tekak nak mkn nasi je rajin-rajinlah masak sendiri barang-barang boleh beli di merata pasaraya. Tapi stok yang susah nak dapat tu bolehlah bawa dari Malaysia sebab makanan di sini banyak fast food dan Middle East food lah.

Untuk perubatan pula pihak hospital ada bagi kita medical card just untuk dental dan lain-lain. Obstetrik je diorang tak cover so kalau nak mengandung kat sini segala check-up kita kena bayar sendiri nanti bila nak beranak cuti balik Malaysia, dapat jer!

Macam mana pendapat korang semua okey ke tak? Dah dapat macam ni kerja jangan nak goyang kaki sangat, stress sikit-sikit tu biasalah umat Arab ini salah satu manusia paling degil dalam dunia, so sabar sikitlah.

Yang ini pengalaman saya di Riyadh. Pasal Mekah, Madinah dan Jeddah jangan tanya saya. Mafi maklum.

Puan Myzatu selalu bercerita tentang pengalaman bekerja beliau di Riyadh, Arab Saudi. Ikuti Facebook beliau di sini.

BACA: Bagaimana Sampah Kitar Semula Dijadikan Insuran Kesihatan Oleh Startup Doktor Muda Ini


Jururawat Tukar Vaksin COVID-19 Dengan Air Garam, Hampir 9,000 Orang Jadi ‘Korban’

Siasatan pihak polis Jerman mendapati seorang jururawat dari jabatan kesihatan telah menyuntik ribuan orang dengan air garam. Pihak berkuasa kini bakal memangil semula mereka yang telah menjadi ‘korban’ penipuan akibat daripada tindakan jururawat tersebut. Mereka ini dikatakan telah disuntik dengan larutan garam di pusat vaksinasi di Friesland, sebuah daerah berdekatan dengan pantai Laut Utara.

Business Insider melaporkan pihak berkuasa kini sedang mengesan hampir 9,000 orang yang menjadi ‘korban’ mangsa penipuan jururawat terbabit untuk suntikan semula vaksin. Salah seorang ahli majlis tempatan, Sven Ambrosy berkata bahawa dia terkejut dengan notis suntikan semula yang dikeluarkan oleh pihak berkuasa dan tidak menyangka kejadian ini terjadi.

Apa yang dibimbangkan oleh pihak berkuasa sekarang adalah walaupun larutan garam itu tidak merbahaya. Namun kebanyakan mereka yang menjadi mangsa dan telah disuntik dengan larutan garam tersebut datang daripada mereka yang berusia dan berisiko tinggi untuk dijangkiti dengan wabak COVID-19.

Peter Beer, pegawai polis yang bercakap pada sidang media mengatakan bahawa terdapat kecurigaan yang munasabah terhadap kes ini. Bagaimanapun dia menambah bahawa motif disebalik kejadian ini masih belum jelas. Dan kes ini sudah diserahkan kepada unit khas bagi siasatan lebih lanjut.

Pada April lalu, pihak berkuasa telah menggunakan ujian antibodi selepas terdapat dakwaan dari orang ramai bahawa mereka telah diberi dos vaksin yang palsu. Namun pegawai menyatakan bahawa disebabkan vaksinasi itu berlaku beberapa bulan yang lalu, ujian antibodi tidak dapat membantu dakwaan tersebut.

Julai lalu, ribuan orang di India menjadi mangsa penipuan vaksin COVID-19 palsu yang dipercayai berisi air garam. Sejak itu, polis telah menahan doktor dan pegawai perubatan yang disyaki terlibat dalam kes ini. Manakala 12 pusat vaksinasi palsu berhampiran Mumbai, India kini telah diperiksa berikutan dakwaan terbabit.

CNN melaporkan sebanyak 2,500 orang dianggarkan telah menerima vaksin COVID-19 palsu. Pihak bertanggungjawab dianggarkan telah memperoleh keuntungan sekitar USD$ 28,000 dari vaksin palsu.

Polis telah menahan 14 orang kerana disyaki menipu, cuba membunuh, konspirasi jenayah dan tuduhan berat yang lain. Jumlah suspek berkemungkinan meningkat seiring dengan siasatan yang sedang dijalankan oleh polis.

Ribuan orang di India disuntik dengan vaksin COVID-19 palsu berisi air garam. Klik pautan di bawah untuk membaca.

Ribuan Orang Di India Disuntik Dengan Vaksin COVID-19 Palsu Berisi Air Garam


Jurusolek Cilik Dari Thailand Mampu Miliki Kereta BMW Di Usia 12 Tahun

Siapa sangka kanak-kanak comel yang berusia 12 tahun ini sudah berjaya memiliki kereta pertama hasil titik peluh sendiri. Bukan kereta biasa, tetapi kereta mewah BMW Sedan sebagai hadiah hari jadi untuk dirinya sendiri.

สงกรานต์นี้เล่นน้ำกันอย่างระมัดระวังนะคะ🔫💦

A post shared by  PEARPAPLERN (@nongpearpaplern) on Apr 13, 2019 at 1:04am PDT

Nathannan merupakan jurusolek profesional yang sedang menempah nama dalam industri di Thailand. Nathannan mula menunjukkan minat dalam bidang jurusolek ini semenjak berusia 6 tahun lagi. Nathannan memuatnaik gambar dirinya bersama kereta miliknya sendiri di akaun Facebook 9 April lalu dan telah dikongsi semula sebanyak 15,000 kali.

Nathannan mula dikenali umum apabila ibunya sendiri memuat naik video dirinya menggunakan alat solek pada usia 6 tahun. Pelbagai reaksi telah diberikan oleh netizen seperti kritikan kepada ibu bapanya yang membiarkan anak sekecil itu bermain dengan alat solek.

Video tersebut mendapat berjaya menarik perhatian dunia termasuk BBC. Semenjak itu, Nathannan terus mendalami dan memperbaiki teknik solekan sehingga kini. Lebih membanggakan lagi, tahun lalu beliau terplih sebagai salah seorang jurusolek di London Fashion Week.

Jika anda mempunyai anak atau adik yang meminati dunia solekan, jangan pandang rendah minat mereka. Mana tahu mereka mampu jadi seperti adik Nathannan.

ADVANCE BEAUTY MAKEUP Project : Advant garde makeup look MUA : Nongpearpaplern Photo : @sm_sister_makeup Hair : P’นิ่ม Model : P’Fah Location : Sister Makeup Studio #beautycontactlens #Arecosmatic #leskinthailand #GARzZseketeyelash #ลูกศิษย์SM #Advancedbeautyclass #เรียนแต่งหน้ามืออาชีพ #สอนแต่งหน้า #ครูจอยครูโรสSisterMakeup #เทคนิคจากHollywood #ช่างแต่งหน้า #MUA #makeupartist #สอนแต่งหน้าเจ้าสาว

A post shared by  PEARPAPLERN (@nongpearpaplern) on Apr 4, 2019 at 1:16am PDT

“…แพะ ผู้โดนทำร้ายจากนายพราน จนกลายเป็นปีศาจที่น่ากลัว มันเศร้าและแค้นมาก…” Fantasy makeup by Nongpearpaplern ADVANCE BEAUTY MAKEUP Project : Fantasy makeup look MUA : Nongpearpaplern Photo : @sm_sister_makeup Hair : P’Nim Model : P’Fah Location : Sister makeup studio #น้องแพรพาเพลิน #ลูกศิษย์SM #Advancedbeautyclass #เรียนแต่งหน้ามืออาชีพ #สอนแต่งหน้า #ครูจอยครูโรสSisterMakeup #เทคนิคจากHollywood #ช่างแต่งหน้า #MUA #makeupartist #สอนแต่งหน้าเจ้าสาว

A post shared by  PEARPAPLERN (@nongpearpaplern) on Apr 7, 2019 at 3:20am PDT

ADVANCE BEAUTY MAKEUP Project : International Bridal makeup look MUA : Nongpearpaplern Photo : @sm_sister_makeup Hair : P’นิ่ม Model : P’หลับปุ๋ย Location : Sister Makeup Studio #beautycontactlens #Arecosmatic #leskinthailand #GARzZseketeyelash #ลูกศิษย์SM #Advancedbeautyclass #เรียนแต่งหน้ามืออาชีพ #สอนแต่งหน้า #ครูจอยครูโรสSisterMakeup #เทคนิคจากHollywood #ช่างแต่งหน้า #MUA #makeupartist #สอนแต่งหน้าเจ้าสาว

A post shared by  PEARPAPLERN (@nongpearpaplern) on Mar 27, 2019 at 5:33am PDT

#น้องแพรพาเพลินEP010 แต่งตาวันนี้ด้วย Mac Jeremy Scott นะคะะะ

A post shared by  PEARPAPLERN (@nongpearpaplern) on May 28, 2018 at 7:14pm PDT


5 Pilihan Portable WiFi Yang Bagus Untuk Tujuan ‘Outstation’ Di Bawah RM250

Salah satu peranti yang wajib anda miliki sekiranya sering bertugas di luar kawasan atau pun mahu pulang kampung adalah portable WiFi. Dengan peranti ini, anda boleh mengakses internet dengan lebih mudah menerusi pelbagai peranti dalam satu-satu masa.

Bukan itu sahaja, anda juga sudah tidak perlu bergantung dengan hotspot pada telefon pintar yang kebiasaannya akan menggunakan bateri yang tinggi. Jadi, kami bakal menyenaraikan portable WiFi yang bagus untuk kegunaan seharian sewaktu di luar kawasan.

Pertama sekali, Tenda 4G180 Mobile WiFi merupakan salah satu pilihan mampu milik yang diminati ramai. Dengan harga di bawah RM250, 4G180 ini hadir dengan rekaan yang kompak serta sambungan WiFi hotspot yang lancar pada setiap masa.

Malah, anda boleh berkongsi hotspot kepada 10 pengguna secara serentak yang mana mampu menawarkan kepantasan internet mencapai 150Mbps. Untuk memudahkan anda mengetahui status 4G180, terdapat LED indicator yang terdiri daripada signal internet, bateri, SMS dan juga status WiFi.

Sekiranya anda mahu mendapatkan Tenda 4G180 Mobile WiFi, kini boleh didapatkan menerusi Shopee dengan harga RM155 atau di Lazada yang berharga RM129 sahaja.

Beli Sekarang Tenda 4G180 Mobile WiFi Di Shopee

Beli Sekarang Tenda 4G180 Mobile WiFi Di Lazada

Antara jenama yang sedia menawarkan portable WiFi dengan harga berbaloi adalah Prolink. Model PRT7011L ini menampilkan rekaan yang kompak serta mempunyai kapasiti untuk menawarkan akses internet yang baik dan juga mempunyai bateri yang tahan lama.

Penggunaan cip Qualcomm menerusinya dapat memberikan liputan internet yang lebih luas, pantas dan menyokong perkongsian sambungan sehingga 11 pengguna sekaligus. Bahkan, anda boleh menonton video atau memuat turun fail besar dengan lancar kerana kelajuan internet hotspot mencapai sehingga 150Mbps.

Anda boleh mendapatkan portable wifi keluaran Prolink ini dengan harga RM169 di Shopee atau di Lazada yang berharga RM164.90.

Beli Sekarang Prolink PRT7011L Portable MiFi Di Shopee

Beli Sekarang Prolink PRT7011L Portable MiFi Di Lazada

Selain itu, anda boleh mencuba sebuah portable WiFi keluaran Huawei yang sudah terjamin akan kualiti binaan dan juga teknologi menerusinya. E5573 ini boleh menyokong rangkaian 4G dan 3G dengan kelajuan mencapai 150Mbps. Selain itu, kawasan liputan juga mencecah sehingga 10 meter ke 15 meter daripadanya.

Bateri sebesar 1,500mAh pula memberikan tempoh penggunaan sekitar empat jam sahaja. Paling utama sekali, E5573 ini boleh menampung penggunaan sebanyak 10 peranti secara serentak dan menyokong pelbagai jenis pelan internet dan syarikat telekomunikasi yang ditawarkan di dalam pasaran hari ini.

Kini anda boleh mendapatkan Huawei Portable WiFi E5573 ini menerusi Shopee dan Lazada pada harga RM199.

Beli Sekarang Huawei Portable WiFi E5573 Di Shopee

Beli Sekarang Huawei Portable WiFi E5573 Di Lazada

Antara model yang disarankan termasuklah D-Link DWR932C kerana saiznya yang kecil di samping mempunyai LED indicator untuk memudahkan jenis rangkaian, status bateri, status WiFi dan kekuatan signal. Model ini juga dilengkapi ciri keselamatan WPA/WPA2 untuk menjamin sekuriti rangkaian menerusinya.

Bercakap tentang kelajuan internet, DWR932C ini mampu menawarkan rangkaian 4GLTE dengan kelajuan mencapai 150Mbps. Jadi, anda boleh sahaja bermain permainan online, menstrim lagu atau pun memuat naik fail dengan lancar menerusi beberapa peranti secara serentak menerusinya.

Buat anda yang berminat dengan model D-Link DWR932C, kini boleh dapatkan di Shopee dengan harga RM199 atau di Lazada dengan harga RM219.

Beli Sekarang D-Link DWR932C Mobile Router WiFi Di Shopee

Beli Sekarang D-Link DWR932C Mobile Router WiFi Di Lazada

Jika anda mahukan portable WiFi yang lebih canggih, model TP-Link M7350 ini sememangnya pilihan yang tepat. Hal ini kerana model ini hadir dengan paparan skrin LCD berwarna untuk memaparkan segala maklumat penting seperti tahap ping, .

Selain mempunyai sokongan internet mencapai 150Mbps, ia juga boleh menyokong perkongsian menerusi pelbagai peranti termasuklah tablet, konsol permainan, laptop dan banyak lagi. Bateri sebesar 2,000mAh ini pula bakal menawarkan tempoh penggunaan sehingga lapan jam lamanya.

TP-Link M7350 Portable WiFi ini sedia ditawarkan pada harga RM229 di Shopee sementara di Lazada pula sekitar RM223.90.

Beli Sekarang TP-Link M7350 Portable WiFi Di Shopee

Beli Sekarang TP-Link M7350 Portable WiFi Di Lazada

Berdasarkan senarai di atas, pilihan portable WiFi yang berbaloi didapatkan adalah Tenda 4G180 kerana harga yang ditawarkan sangat berpatutan dalam masa yang sama boleh memenuhi keperluan akses internet yang baik sewaktu outstation. Malah, tempoh penggunaan juga boleh mencecah 10 jam lamanya berbanding model-model lain.

Diharapkan dengan senarai pilihan portable WiFi di atas dapat membantu anda untuk membuat keputusan pembelian mengikut selera masing-masing. Paling utama sekali, kesemua model di atas sedia menyokong kad sim daripada majoriti syarikat telekomunikasi untuk memastikan ia boleh beroperasi dan menerima akses internet.


Sudah Ramai Orang Bercakap Tentang Macbook Baru. Jurutera Apple Ini Paling Power

Kami sukakan produk Apple tapi kami perlukan port USB sekurang kurangnya dua port. Dan kami tidak mahu bawa lagi satu aksesori apabila buat kerja di kedai kopi. Tonton jurutera Apple bercakap tentang Macbook baru 2015 di bawah.


Jurutera Dari Afghanistan Ini Mencipta Kenderaan Solar Beliau Sendiri

Keadaan yang terdesak akan mendorong seseoran untuk berfikir dengan lebih kreatif. Nampaknya situasi ini telah dilalui oleh seorang jurutera dari Afghanistan ini yang berjaya untuk mencipta kenderaan berasaskan solar beliau sendiri.

Apa yang lebih menarik adalah beliau berjaya mencipta kereta ini hanya dalam masa 45 hari untuk melengkapkan sebuah kenderaan beroda tiga ini.

Idea untuk membuat kereta yang berasaskan solar serta bebas daripada pencemarana ini bermula apabila beliau sedar beliau harus membuat sesuatu untuk membantu masyarakat dan alam sekitar yang sering terlibat dengan pencemaran udara berikutan peperangan yang kerap berlaku sejak 30 tahun lepas.

Dari segi spesifikasi, kenderaan ini dikuasakan oleh bateri 60 volt dan disertakan bersama solar panel manakala had kelajuan pula 40 km/h.

Setakat ini, pihak kerajaan Afghanistan masih membenarkan kenderaan ciptaan Mustafa Mohammadi ini digunakan diatas jalan raya memandangkan kenderaan sebegini masih berada di dalam kategori yang baru buat negara mereka.


Jurutera Jelaskan Jenis RON Petrol Yang Boleh Dipakai Ikut Kesesuaian Model Kereta

Dalam pelbagai hal isu semasa yang berlaku dalam negara ketika ini, ‘isu petrol’ antara topik utama paling menjadi bualan ramai. Sama ada dari segi peningkatan harga ataupun keberkesanannya.

Melalui perkongsian ciapan terbaharu Dr Ahmad Syahid Ahmad Fawzal, atau lebih dikenali sebagai ‘Dr. Aid Fawzal’, beliau menjelaskan lebih lanjut mengenai petrol RON yang sering kali menjadi perdebatan di antara warganet.

Kali ini beliau telah berkerjasama dengan ‘Jurutera Analisa Prestasi Enjin’ yang juga seorang pensyarah; Ir. Fadzil ZA untuk merungkai lebih mendalam dan teknikal mengenai persoalan-persoalan petrol RON yang ditanya orang ramai.

Soal jawab berkenaan RON oleh pakar analisa enjin

Hampir setiap kali bila harga minyak naik, pasti soalan tentang RON akan timbul. Kali ni saya ubah konsep dengan bawakan anda tulisan daripada seorang Jurutera Analisa Prestasi Enjin yang kini menjadi pensyarah; Ir. Fadzil ZA. pic.twitter.com/eHOb3mwqaQ

RON adalah singkatan daripada ‘Research Octane Number‘. Ia adalah ukuran kebolehrintangan minyak petrol terhadap ‘knocking‘.

‘Knocking‘ pula adalah satu kejadian letupan tidak terkawal yang terjadi di dalam kebuk pembakaran dan kejadian iu tidak memberikan kuasa yang positif malah boleh membawa kecelakaan kepada enjin.

Nilai tenaga (calorific value) yang ada pada petrol RON 95 atau RON 97 atau RON 100 mempunyai nilai yang lebih kurang sama, yang membezakan antara ketiga-tiga jenis petrol itu adalah ‘kualiti melawan sifat knocking‘ (anti-knock quality).

Dengan itu, tiada isu RON yang mana satu lebih ‘power‘, ini kerana kandungan  tenaganya sama sahaja. Lebihan kuasa itu bergantung bagaimana enjin dapat menggunakan kelebihan bahan bakar tersebut secara efektif.

RON merupakan berkadar langsung dengan nisbah mampatan (compression ration) dan ianya bukanlah berkenaan dengan saiz enjin kereta (cc, cubic centimetres atau L, liter).

Satu masa dahulu penggunaan RON 95 atau RON 97 memang berkait rapat dengan nisbah mampatan enjin. Sebagai contoh; nisbah mampatan rendah, perlu pakai RON 95. Manakala nisbah mampatan tinggi, perlu pakai RON 97/RON 100.

Bagaimanapun, oleh kerana perkembangan teknologi yang semakin kompleks dan canggih, enjin kereta pada hari ini sudah mampu mengubah talaan mengikut RON yang digunakan. Jadi, nilai RON sudah kurang perkaitan dengan nisbah mampatan.

Seperti contoh, enjin Mazda SKYACTIV-G mempunyai enjin jenis natural-aspirated dengan nisbah mampatan setinggi 14:1. Secara amnya, ia perlu menggunakan RON 100, namun dengan kecanggihan reka bentuk combustion chamber dan talaan, ia boleh beroperasi dengan baik hanya menggunakan RON 95 tanpa sebarang masalah.

Antara sebab utamanya ialah ekoran kemajuan Engine Control Unit (ECU) yang ada pada model-model kereta terbaharu. ECU moden membenarkan enjin beroperasi di antara julat RON berbeza; bermula daripada RON 85 sehingga RON 100.

ECU moden dapat mengadaptasi nilai semburan bahan api dan ignition berdasarkan kualiti pembakaran bagi mengelakkan knocking berlaku.

Petrol yang mempunyai RON yang tinggi lebih sesuai untuk digunakan pada enjin yang menggunakan induksi paksaan (forced induction) seperti Supercharger (SC) atau Turbocharger (TC).

Ini kerana enjin yang mempunyai SC/TC lebih terdedah untuk berlakunya knocking disebabkan angin yang masuk bertekanan dan bersuhu tinggi. Jadi, RON yang tinggi lebih sesuai digunakan kerana ia dapat mengurangkan atau mengelakkan berlakunya kejadian knocking yang akan merosotkan prestasi dan juga bagi mengelakkan kerosakan pada komponen enjin.

Seperti dimaklumkan di atas, ECU moden mempunyai talaan untuk beroperasi dalam julat RON yang berbeza; bermula di antara RON 87 ke RON 100.

Pun begitu, kadar prestasi optimum dan penggunaan bahan api yang terbaik akan terhasil pada tahap RON yang disarakan seperti yang ada dalam buku manual/buku spesifikasi pada setiap model kereta.

Jika sesebuah enjin itu ditala untuk menggunakan julat RON 87 ke RON 100 sahaja, namun diisi dengan RON 80, ECU kereta itu akan hanya mampu gunakan mapping untuk RON 87 sahaja.

Dengan itu, kemungkinan besar enjin kereta itu akan mengalami knocking teruk kerana ECU tidak dapat mengawal sebaiknya.

Begitu juga jika enjin standard menggunakan petrol jenis perlumbaan seperti RON 110. ECU hanya akan gunakan talaan yang sesuai untuk RON 100 sahaja. Maka, tiada kelebihan yang akan dapat jika menggunakannya.

Jika mampu, tiada masalah. Bagaimanapun, rujuk pada persoalan di atas, pemilihan pengunaan jenis RON bukan berdasarkan atas dasar saiz enjin; cc. Tetapi ia sangat bergantung pada reka bentuk enjin dengan landasan nisbah mampatan sesebuah kereta.

Persoalan ini perlu merujuk kepada unit ukuran. Kebanyakannya orang ramai membuat kiraan penjimatan hanya secara ‘agak-agak’ atau melihat berapa jauh jarak perjalanan.

Dalam satu hantaran Dr.Aid Fawzal sebelum ini, beliau pernah berkongsi bagaimana cara menisbahkan jarak perjalanan dengan harga isian petrol untuk mendapatkan kepastian adakah sesuatu kereta jimat apabila menggunakan RON yang berbeza.

Sebelum Dr.Aid Fawzal menutup perkongsiannya, beliau menyarankan setiap pemilik kereta agar menggunakan RON yang sesuai dengan enjin kereta mengikut spesifikasi yang ditetapkan. Namun, jika pengguna mahu guna RON yang berbeza, ini tidak akan merosakkan enjin anda secara langsung.

Ini kerana enjin yang direka untuk menggunakan RON yang rendah, boleh berfungsi dengan baik apabila gunakan RON tinggi. Manakala enjin yang direka untuk gunakan RON yang tinggi, tidak boleh berfungsi dengan baik dengan RON rendah.

Terima kasih diucapkan kepada Ir. Fadzil kerana sudi meluangkan masa untuk bersama-sama mendidik masyarakat berkenaan isu yang menjadi bualan para netizen di media sosial.

Di bawah ini gambar sewaktu beliau menjalankan uji kaji bersama Ricardo, di Shoreham-by-Sea, UK. Kini beliau berkhidmat di UTHM dan beliau boleh dihubungi beliau melalui laman Facebook CAPT, UTHM.

Bagi yang berminat dengan perkongsian teknikal automotif, anda boleh ikuti perkongsian lanjut Dr.Aid Fawzal di Facebook dan Twitter rasminya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada beberapa tahun lalu, Dr.Aid Fawzal berjaya menghasilkan sistem penyejukan yang diguna pakai pada beberapa model supercar dengan menggunakan formula ciptaannya, ‘Fawzal Number’.

Lelaki Malaysia Ini Berjaya Mengolah Sistem Penyejukan Model ‘Supercar’ Dari Itali

Pakar Jelaskan Kenapa Reka Bentuk ‘Steering’ Seperti Ini Bahaya Untuk Kereta Kegunaan Harian


Jurutera Sanggup Cuti Tanpa Gaji Demi Impian Berbasikal Solo Di Lebuhraya Karakoram

Traveler di zaman kini boleh dikira beruntung kerana boleh memilih jenis pengangkutan yang ingin digunakan untuk travel. Ada yang travel dengan cara hitchhike, bermotosikal, berbasikal dan ada juga yang melakukan ‘road trip’ dengan kereta atau menaiki caravan.

Kali ini saya ingin bawakan satu lagi kisah inspirasi travel di mana seorang jurutera telah berjaya melaksanakan impian beliau untuk berbasikal secara solo di Lebuhraya Karakoram.

This is one of the factor that keep me pedalling for this journey. My Rapid’ Project team and colleague are more than kind enough initiated a commemorative Malaysia flag with their signature and words of support and even collected some donation for me. I couldnt say more than thank you for this. Pray for my health and safety for this journey, inshaAllah.

Ikuti temubual saya bersama Mahazizi Abd Latif  tentang bagaimana beliau berjaya menjadikan impian ini satu kenyataan.

Vocket: Boleh berikan sedikit info latar belakang Mahazizi seperti nama, umur, status perkahwinan, pendidikan dan pekerjaan.

Mahazizi: Nama penuh Mahazizi Bin Abd Latif, umur 34 tahun, berkahwin dan mempunyai 2 anak perempuan yg berumur 7 dan 5 tahun. Bersekolah di Sek. Keb. Tok Jiring & SMKA Tok Jiring di Kuala Terengganu. Melanjutkan pelajaran di UTHM dlm bidang Degree Kejuruteraan Awam. Sekarang bekerja sebagai jurutera di Petronas.

Vocket: Sejak bila Mahazizi mula minat travel? Adakah kerana keluarga juga suka travel atau kerana faktor lain?

Mahazizi: Saya adalah seorang yang outgoing sejak dari sekolah lagi dan selalu ingin mencuba sesuatu yang baru dan mencabar. Saya juga pernah dilantik sebagai ketua pengakap di sekolah kebangsaan dahulu dan terdedah kepada aktiviti luaran. Saya rasa inilah yang menarik minat saya untuk travel. Dari zaman sekolah lagi saya sudah mempunyai minat untuk travel.

Vocket: Adakah travel adalah hobi Mahazizi? Masih ingat trip pertama ke mana?

Mahazizi: Travel adalah salah satu hobi saya selain daripada berbasikal, bersukan dan juga lain-lain aktiviti ‘outdoor’. Trip pertama saya adalah ke Langkawi bersama keluarga, pada tahun 1991. Masa itu saya baru berumur 9 tahun.

Vocket: Baru-bari ini Mahazizi telah travel dengan cara berbasikal solo merentasi 3 negara. Boleh kongsikan berapa bulan atau hari, route dari mana hingga ke mana.

Mahazizi: Sebenarnya 2 negara iaitu China dan Pakistan. Mengambil masa selama 21 hari iaitu dari 25 April sehingga 16 May 2016. Saya menaiki kapal terbang dari KLIA menuju ke Kashgar, Xinjiang, China dan pulang semula ke KLIA menerusi penerbangan dari Lahore, Pakistan.

Saya mula berkayuh di Kashgar, Xinjiang, China dan berakhir di Lahore, Pakistan melalui Karakoram Highway (KKH).

Vocket: Mengapa memilih untuk travel dari Kashgar hingga Lahore? Dan apakah pengalaman yang Mahazizi inginkan daripada pengembaraan ini?

Mahazizi: Sebenarnya saya ingin berkayuh melalui Karakoram Highway (KKH) iaitu lebuhraya antarabangsa tertinggi di dunia (berketinggian 4700m dari aras laut) yang menghubungkan China dan Pakistan.

Perancangan bermula semenjak tahun 2014 tetapi malangnya pada tahun tersebut saya telah mengalami kecederaan putus ACL ligament pada lutut kanan saya akibat bermain bolasepak, sebab itu saya terpaksa menangguhkan kayuhan tersebut sehingga tahun 2016.

Selain daripada minat saya yang mendalam terhadap berbasikal, tujuan saya berkayuh di sini disebabkan oleh faktor lebuhraya itu sendiri yang mempunyai landskap yang menarik, laluan yang mencabar serta cabaran-cabaran lain seperti berkayuh di altitude tinggi serta kawasan yang sejuk.

Selain daripada itu, Bandar Kashgar itu sendiri menarik perhatian saya di mana Kashgar mempunyai bazaar yang terbesar di dunia semenjak zaman kegemilangan Laluan Sutera lagi.

Rakyatnya yang unik di mana majoriti mereka adalah berbangsa Uyghur, menarik minat saya untuk mendalami budaya dan kehidupan mereka disamping melihat binaan-binaan lama di bandar tersebut.

Selain daripada itu, saya juga ingin melihat sendiri keadaan sebenar di Pakistan terutamanya di wilayah utara negara tersebut iaitu Gilgit-Baltistan.

Gambaran yang hanya kita perolehi melalui media di sini mengenai Pakistan hanyalah kejadian bencana alam, tembakan pengganas dan pengeboman.

Namun begitu, saya dapat merasakan bahawa Pakistan adalah sebuah negara yang bukan hanya dihujani dengan perkara-perkara yang saya sebutkan tadi. Jadi ini membuatkan saya tertarik untuk berkayuh di sana.

Selain daripada itu, saya telah diberitahu oleh rakan-rakan berbasikal di Malaysia bahawa belum pernah rakyat Malaysia berkayuh secara solo di lebuhraya KKH ni.

Nnamun begitu telah ada beberapa kumpulan rakyat Malaysia yang telah berkayuh di sana. Ini membuatkan saya ingin menjadi orang pertama yang berkayuh di sana secara solo.

Selain daripada itu juga, kepelbagaian etnik di sana turut menarik minat saya. Contohnya di Xinjiang sendiri, bermula daripada Kashgar sehingga Tashkurgan (bandar terakhir sebelum memasuki Pakistan), terdapat 3 wilayah autonomi iaitu wilayah autonomi Kashgar yang didiami oleh orang Uyghur, Wilayah Karakul yang didiami oleh orang Kyrgyzs dan Wilayah Tashkurgan yang didiami oleh orang Tajik.

Di Pakistan pula, terdapat lebih daripada 11 etnik, antaranya ialah Pashtun, Burushaski, Gulmiti, Punjabi dan sebagainya.

Satu lagi, saya seorang yang cintakan makanan (kuat makan). Dan makanan-makanan seperti kebab kambing, nasi biryani dan mee ramen menarik minat saya untuk cuba menikmati makanan tersebut di tempat asal makanan itu sendiri.

Vocket: Bagaimana dengan tempat tinggal dan makanan di sepanjang tempoh travel? Mahazizi tinggal di mana (ie hotel / couchsuring) dan makanan pula bagaimana? Adakah sukar mendapatkan makanan halal? Jika ye, apakah alternatif bagi anda?

Mahazizi: Dari segi tempat tinggal, hampir tiada couchsurfing ataupun ‘warmshowers host’ di sepanjang laluan tersebut. Sepanjang saya berada di Kashgar dan beberapa tempat di bandar-bandar kecil di Pakistan, saya telah menyewa hostel bajet bagi menjimatkan perbelanjaan saya.

Selain daripada itu, saya juga telah membawa khemah bersama saya bagi memudahkan saya untuk bermalam jika tiada hostel atau tempat yang boleh digunakan untuk bermalam.

Saya juga pernah bermalam di rumah rakyat tempatan dan juga restoran kerana pada masa tersebut, tiada hostel dan tempat yang sesuai untuk saya mendirikan khemah.

Dari segi makanan, Alhamdulillah makanan halal sentiasa ada di sepanjang laluan KKH kerana majority mereka adalah muslim.

Namun begitu, saya juga ada membawa sedikit bekalan daripada Malaysia seperti serunding, nasi himpit, makanan tin dan sebagainya. Saya juga membawa energy bar dan kurma sebagai penambah tenaga semasa kayuhan.

Vocket: Di sepanjang pengembaraan, apakah perkara paling manis yang pernah dilalui?

Mahazizi: Terlalu banyak perkara menarik serta pengalaman manis sepanjang kayuhan tersebut. Antaranya ialah saya dihidangi dengan permandangan yang indah seperti pergunungan Pamir, Tasik Karakul, pergunungan Karakoram, Lembah Hunza dan sebagainya.

Keramahan dan sifat pemurah dan mesra penduduk tempatan adalah di luar jangkaan saya.

Vocket: Bagaimana pula dari segi kesukaran dan cabaran? Apakah yang paling sukar yang pernah lalui?

Mahazizi: Bermalam di dalam khemah pada suhu -15 darjah celcius di tepi Tasik Karakul adalah antara pengalaman sukar saya.

Namun begitu antara perkara yang paling sukar adalah berkayuh di altitude tinggi di mana bekalan oksigen adalah nipis dan terpaksa berkayuh di dalam cuaca dibawah tahap beku.

40km pertama berkayuh daripada Tasik Karakul menuju ke Bandar Tashkurgan adalah yang paling sukar pernah saya alami.

Berkayuh pada suhu sekitar 2 hingga -5 darjah celcius serta perlu mendaki di sepanjang laluan tersebut bermula dari aras 3300m ke aras 4300m membuatkan saya berasa begitu penat dan sesak nafas akibat cuaca sejuk dan kekurangan oksigen.

Saya juga terpaksa berhenti lebih daripada 10 kali dan menolak basikal saya pada laluan-laluan tertentu kerana terlalu penat walaupun jaraknya hanyalah 40km.

Selepas jarak 40km itu berakhir, Alhamdulillah baki 70km lagi menuju ke Bandar Tashkurgan adalah laluan yang agak landai dan menurun beserta pendakian yang pendek sahaja.

Selain daripada itu, saya terpaksa dimasukkan ke ward hospital di Hospital Rakyat Tajik di Tashkurgan selama 3 hari akibat jangkitan kuman dan pendarahan pada usus, dipercayai akibat pengambilan makanan yang tercemar.

Saya tidak dibenarkan untuk makan dan minum selama saya berada di sana. Hanya IV drip yang menjadi sumber tenaga saya semasa itu. Saya juga kehilangan 6kg berat badan semasa berada disana.

Vocket: Ada pernah lalui peristiwa lucu?

Mahazizi: Ada satu ketika semasa pendakian menuju ke Gulmit, melalui kawasan Passu, saya berasa begitu penat akibat kekurangan tidur pada malam sebelumnya. Paras oksigen yang agak nipis juga menyebabkan pernafasan saya agak terbatas dan stamina saya berkurangan.

Oleh kerana terlalu penat, perasaan sayang saya terhadap basikal yang saya tunggangi selama ini bertukar menjadi rasa ‘benci’ sehinggakan pada satu masa itu, saya turun daripada basikal dan mencampakkannya ke tepi jalan.

Saya mengambil masa selama lebih kurang 5 minit untuk menenangkan keadaan diri saya sendiri sambil memikirkan kenapa lah saya susah-susah berbasikal ke sini Kan lebih baik duduk sahaja dirumah bersama keluarga dan berehat.

Aahahahaha… Disebabkan saya berseorangan di sana, saya pun mengambil semula basikal saya, mengangkatnya sambil berkata kepadanya, “maaf.. maaf, lepas ni dah tak buat dah”. Itulah kali pertama saya bercakap dengan basikal saya Hehehehehe.

Vocket: Bagaimana pula dari segi orang-orang yang ditemui di jalanan. Siapakah yang paling diingati dan kenapa?

Mahazizi: Sepanjang perjalanan disana, Alhamdulillah Allah telah menemukan saya dengan orang-orang yang baik.

Walaupun pada anggapan awalnya mereka tidaklah mesra dengan pelancong, apatah lagi dengan orang yang berbasikal seperti saya.

Setiap orang yang saya jumpa di sepanjang perjalanan dan apabila kami bercakap antara satu sama lain (walaupun kadang-kadang mengalami masalah bahasa), paling kurang, mereka akan menawarkan untuk memberi saya minuman bagi menghilangkan dahaga.

Ada juga yang mengajak saya untuk bermalam di rumah mereka dan menawarkan untuk makan petang dan malam di sana.

Di sepanjang laluan di utara Pakistan juga, setiap kali saya berhenti di pos keselamatan polis dan tentera disana, setelah memberi salam dan berbual sedikit dengan mereka mengenai destinasi dan tujuan saya berkayuh, mereka akan menawarkan kepada saya secawan teh dan juga chapatti, itu paling minimum.

Pernah satu ketika semasa saya melintasi pos kawalan tentera di Kohistan, salah seorang tentera tersebut telah bertanya kepada saya mengapa bibir saya merekah.

Saya memberitahu beliau ini disebabkan oleh cuaca yang sejuk ditempat saya lalui dan bermalam. Beliau terus masuk ke dalam pos kawalan, keluar semula dengan membawa sebekas losyen dan terus menyapukan ke bibir saya.

Tak dapat saya lupakan seorang tentera dengan muka sebengis itu sungguh baik hati dan sanggup melakukan perkara tersebut.

Orang yang paling saya ingati ialah Ashari Bhaijaan. Pernah terjadi masa saya melalui Husseinabad di Pakistan, masa tu tinggal 1 jam lagi sblum ghurub.

Nak pacak khemah macam tak sesuai sebab tepi jalan tak ada big corridor. Kebetulan terjumpa sebuah rumah kedai, bagi salam, bagitau niat nk tumpang pasang khemah dalam kawasan pagar rumah dia.

Saya guna bahasa isyarat sebab dia tak boleh bercakap English. Dia tak bagi. Lepas tu dia masuk ke dalam umah terus. Saya pun dalam nak mula kayuh balik cari tempat lain tapi dia keluar balik dan panggil “Bhaijaan bhaijaan!!”

Dia panggil saya suruh park basikal dalam garaj tempat dia bela kambing. Kemudian suruh saya masuk ke dalam rumah dia. Rupa-rupanya dia tak bagi saya pasang khemah kat luar rumah sebab takut kesejukan.

Tadi dia masuk ke dalam rumah sekejap sebenarnya nak bagitau isteri  dan anak-anak perempuan dia supaya pakai tudung dan tutup aurat.

Malam tu dia suruh anak-anak dia tidur kat rumah jiran yang berada dalam 200m dari umah beliau.

Alhamdulillah, walaupun kami tak faham bahasa masing-masing tapi kami bersembang sepanjang malam. Perbualan ayam itik yang sangat menarik. Saya guna pen dan kertas untuk lukis apa yang saya cuba smpaikan dan dia pun buat perkara yang sama.

Tapi yang paling best bila saya tunjukkan gambar saya kat tanah haram. Tunjuk kaa’bah, tunjuk masjidil haram, tunjuk orang tawaf, tunjuk bukit uhud.

Menangis teresak-esak dia sambil tadah tangan baca doa. Orang yang kekurangan kekayaan dunia macam dia ni almost impossible nak menunaikan haji dan umrah disebabkan kos yang mahal.

Tapi saya rasa dia ni kaya dengan nilai islam dan menghormati tetamu. Itulah cara macam mana golongan macam dia ni yang kita anggap orang bawahan di Malaysia layan kita masa tempat dia orang.

Moral of the story is janganlah rasa kita ni tinggi dan hebat dari orang lain sebab rasa tu yang membuatkan kita lupa iaitu hanya taqwa kepada Allah yang membezakan manusia sebenarnya. Bukan harta, bukan pekerjaaan.

Satu lagi sepanjang laluan KKH ni, kehidupan kebanyakan muslim kat sini tak semewah dan mudah macam kehidupn kita di Malaysia. Bagi mereka menunaikan haji dan umrah adalah sesuatu yang hampir mustahil.

Apa yang saya buat, setiap kali saya bersembang dengan penduduk tempatan sepanjng perjalanan, saya share gambar-gambar saya di tanah haram.

90% daripada mereka keluar air mata. Yang ambik handphone saya cium gambar kaabah yang saya tunjuk pun ada. Doakanlah mudah-mudahan mereka ni dimurahkan rezki untuk jejak kaki ke tanah haram.

Baca: 13 Tip Dan Persediaan Sebelum Travel Ke Gurun Gobi Di Mongolia

Before the #mahazizioncyclokarakoram trip, I always and envy this photo location with a background of Passu Cones/Cathedral. It was not easy to be here from Sost as there was a steep and long climb. But that’s all paid-off with this magnificient view. Alhamdulillah.

Vocket: Bagaimana dengan persediaan Mahazizi untuk trip kali ini? Bagaimana dari segi kumpul duit dan berapa lama? Atau ada terima sebarang sponsor daripada mana-mana pihak?

Mahazizi: Persiapan saya untuk kayuhan kali ni agak terperinci juga disebabkan saya perlu melalui 2 buah negara iaitu China dan Pakistan. Saya juga banyak membaca sumber-sumber daripada internet. Ramai kawan-kawan berbasikal saya yang membantu dalam berkongsi maklumat pengenai perjalanan ini.

Saya juga terpaksa menyediakan kelengkapan musim sejuk kerana cuaca di sepanjang laluan KKH ini terutama di Utara-Barat China dan Utara Pakistan agak sejuk dan mencecah suhu di bawah aras beku.

Saya mengumpul duit daripada gaji bulanan saya dan agak lama juga bagi mengumpul sejumlah wang untuk kayuhan ini. Perbelanjaan agak besar disebabkan saya perlu membeli kelengkapan musim sejuk, khemah, dan juga tiket penerbangan yang agak mahal untuk ke Kashgar dan balik ke Malaysia dari Pakistan.

Saya tidak menerima sebarang penajaan daripada mana-mana pihak sepanjang perjalanan ini tetapi kawan-kawan di tempat kerja saya ada buat sedikit kutipan dan sumbangan untuk saya gunakan sepanjang kayuhan ini.

Bagi mengenangkan jasa baik mereka, saya telah menghadiahkan sumbangan tersebut ke tabung hospital di Tashkurgan serta sebahagian kecilnya saya berikan kepada penduduk yang kurang berkemampuan di Pakistan.

Vocket: Bagaimana pula penerimaan keluarga dan majikan dengan keputusan anda untuk travel di route ni?

Mahazizi: Untuk kayuhan ini, Alhamdulillah saya mendapat cuti tidak berbayar daripada majikan saya selama sebulan. Oleh kerana tugasan kerja yang agak kurang pada masa tersebut, tiada masalah dengan penerimaan majikan saya bagi kayuhan ini.

Secara jujurnya, minggu pertama semasa kayuhan tersebut, saya mengalami ‘home-sick’ yang agak serius kerana inilah kali pertama saya meninggalkan keluarga saya dalam jangkamasa yang agak lama. Alhamdulillah juga, mereka adalah penyokong dan pemberi semangat yang paling besar bagi kayuhan saya ini.

Vocket: Ada perancangan untuk travel lagi selepas ni? Jika ye ke mana dan adakah akan berkayuh basikal secara solo juga?

Mahazizi: Buat masa ini, belum ada lagi perancangan yang terperinci mengenai kayuhan yang akan datang. Namun begitu, inshaAllah ada 2 perancangan awal iaitu berkayuh dengan ahli keluarga di Jepun, Korea atau New Zealand.

Saya memilih negara-negara ini kerana ianya agak sesuai dan tenang untuk berkayuh. Selain itu, banyak yang boleh dipelajari daripada 3 negara tersebut.

Bagi kayuhan solo pula, terfikir juga untuk mencuba berkayuh di Maghribi, iaitu sebuah negara islam yang terletak di utara Afrika.

Keunikan rakyat dan budaya disana, pemandangan, makanan, kepelbagaian bentuk muka bumi serta pelbagai faktor lain menarik minat saya untuk berkayuh di sana.

Lagipun agak kurang maklumat dan bahan bacaan mengenai negara ini di internet. Jika saya berjaya menjelajah negara ini dapatlah saya berkongsi dengan orang ramai mengenai keadaan sebenar melalui pandangan serta pengalaman sepanjang di sana nanti.

Vocket: Apakah perkara positif yang diperolehi daripada trip kali ini?

Mahazizi: Banyak perkara positif yang saya perolehi di sepanjang kayuhan di sini. Kesusahan dan keterbatasan kehidupan di Kashgar serta di utara Pakistan membuatkan saya berasa lebih bersyukur di atas nikmat yang Allah telah berikan kepada saya.

Saya juga mendapati walaupun mereka serba kekurangan namun bagi mereka, meraikan tetamu dan orang luar itu adalah melebihi dari meraikan ahli keluarga mereka sendiri

Ini mengingatkan saya kepada sabda Rasulallah saw yang diriwayatkan oleh Bukhari, yang bermaksud;

“Barang siapa yang beriman kepada Allah dan hari akhirat, hendaklah dia menghormati dan melayani tetamunya, dan menyambung silaturrahim”.

Selain daripada nilai-nilai kemanusiaan, saya juga dapati kita tidak boleh menilai sesuatu benda itu menerusi luaran sahaja. Don’t judge a book by its cover. Jangan juga mempercayai sesuatu berita itu tanpa soal selidik.

Itulah yang saya alami terutamanya di Pakistan di mana sebelum ini saya banyak mendengar mengenai keganasan dan perlakuan pengganas di sana. Namun begitu rupanya banyak lagi benda-benda baik yang tidak digembar gemburkan oleh media mengenai mereka

Satu lagi ialah dapat melihat keindahan dan kekuasaan Allah melalui ciptaan-Nya yang maha indah terutamanya di kawasan pergunungan Karakoram dan Pamir.

Ini membuatkan saya rasa kagum dengan ciptaan-Nya dan terasa begitu kecil sebagai hamba-Nya. Pernah suatu ketika semasa saya melalui satu jalan yang panjang dan kosong, serta tiada pengguna jalan yang lain.

Ini telah membuatkan saya rasa terfikir bahawa tiada beza pun antara travel seorang diri dan travel dengan kawan. Secara teknikalnya, semua bergantung kepada tempat di mana kita travel.

Kita masih perlu jaga diri sendiri dan tahu risiko yang bakal dihadapi dan limitasinya sebelum berangkat pergi.

Secara peribadi bagi saya, pergi saja lah dan nikmati perjalanan tersebut. Bismillahi tawakkaltu ala Allah dan inshaAllah semuanya OK. Selain daripada itu, maklumkan kepada keluarga, saudara dan sahabat handai tentang pemergian kita.

People asked me why I’m travelling alone, and my answer is simple. I want my own time, escape from routine, looking into myself and you know what, when you are alone in silence.

It will activate your brain and thinking what you are doing now in your life. And sometimes it’s just like a rolling film on the screen showing you your previous life and what you have done, your mistake, your good deed, thinking about your family, your beloved one, your friends etc.

And sometimes you may also think that at the end of the day, you’ll be alone when you go back to Allah.

Vocket: Ada pesanan atau tips yang ingin dikongsikan kepada pembaca Vocket yang ingin travel seperti yang telah anda lakukan ini?

Mahazizi: Pesanan saya, cubalah untuk keluar daripada zon selesa, pelajari sesuatu yang baru dan lihatlah apa yang belum kita lihat sebelum ini dari sudut pandangan seorang hamba Allah.

Walaupun kita tidak dapat membuat sesuatu yang luar biasa di pandangan mata orang lain, sekurang-kurangnya buatlah sesuatu yang luar biasa bagi diri kita sendiri.

Bagi yang ingin mencuba untuk berkayuh jarak jauh secara solo mahupun berkumpulan, sila lah cuba tanoa ragu. Menjelajah dengan menaiki basikal ini memberikan kita kepuasan dan kesempatan untuk merasai setiap pengalaman dan perkara baru di setiap kilometre yang kita lalui itu.

Persiapan dan perancangan yang terperinci agak penting, namun begitu ianya tidak boleh dijadikan alasan untuk tidak mula berkayuh.

Vocket: Ada kisah lain lain yang ingin dikongsikan?

Mahazizi: Sepanjang saya berada dan dirawat di hospital, bil hospital saya telah mencecah ke RM4000. Saya perlu bayar penuh bil perubatan kerana orang asing tidak diberikan subsidi perubatan oleh hospital di sana.

Alhamdulillah sebelum kayuhan ni saya telah mendapatkan polisi pelindungan insurans perjalanan. Segala kos rawatan, ubat dan perjalanan telah ditanggung sepenuhnya oleh pihak insurans.

Memandangkan berlakunya beberapa kes tidak mampu membayar bil perubatan di luar negara semenjak kebelakangan ini, saya cadangkan kepada sesiapa sahaja yang ingin keluar negara samada untuk melancong ataupun apa sahaja tujuan, yang terbaiknya adalah dengan memiliki polisi insurans perjalanan.

Kita tidak tahu bagaimana keadaan kesihatan kita di sana nanti dan malang tidak berbau. Please expect the un-expected.

Buat Mahazizi, terima kasih untuk perkongsian kali ini. Semoga ia menjadi satu lagi kisah yang memberi inspirasi untuk anda keluar mengembara.

Dunia ini luas dan sedang menanti mereka yang ingin keluar dari zon selesa, mereka yang ingin belajar kenali diri dan perkara baru, dan seterusnya kembali dengan satu semangat untuk terus maju dan bergerak ke hadapan.

Kerana saya percaya travel mampu memberi inspirasi dalam berbagai cara. Keluarlah mengembara.

Baca bagaimana Pemuda Ini Beranikan Diri Travel Solo Ke Luar Negara Buat Pertama Kali Selepas Baca Vocket


Juruterbang Mata Satu Bukan Punca Pesawat Boeing 737 Mendarat Cemas

Mungkin ramai lebih tahu tentang kisah pesawat mendarat di Sungai Hudson sehingga ia dijadikan filem berdasarkan autobiografi Highest Duty oleh Captain Chesley “Sully” Sullenberger dan Jeffrey Zaslow.

Kali ini saya ingin mengetengahkan tentang seorang juruterbang mata satu yang menerbangkan pesawat baru Boeing 737-300 dari Belize ke New Orleans. Kejadian ini berlaku pada 24 Mei 1988 melibatkan syarikat penerbangan TACA Airlines.

Ia adalah satu penerbangan antarabangsa yang biasa antara San Salvador, El Salvador ke New Orleans, Louisiana dengan en route stop di Belize. Pada waktu itu 38 penumpang dan 7 anak kapal berada di dalam pesawat TACA 110.

Captain Carlos Dardano berusia 29 tahun pada waktu itu mempunyai masa penerbangan 13,410 jam. Dia buta mata kiri ketika dalam cubaan menerbangkan pesawat kecil selepas ditembak oleh guerila semasa perang di El Salvador. Walaupun penglihatan terjejas, dia berjaya menjadi juruterbang komersil.

Selain itu, turut berada di dalam kokpit ialah First Officer Dionisio Lpez dengan masa penerbangan lebih 12,000 jam dan Captain Arturo Soles, jurulatih juruterbang yang memantau prestasi pesawat baru 737.

Pertengahan perjalanan menghampiri New Orleans, pesawat menghadapi hujan lebat dan hujan batu berserta kilat yang ganas menyebabkan kedua-dua enjin mati. Krew cuba menghidupkan semula enjin pesawat dengan menggunakan emergency backup generator dan ia berjaya.

Pada ketinggian 4,000 kaki, kejayaan itu dilaporkan kepada menara kawalan di mana mereka akan teruskan perjalanan ke Lapangan Antarabangsa New Orleans. Tapi itu semua hanya sementara apabila kurang seminit dari itu, enjin tidak beri apa-apa kuasa pada kelajuan pesawat dan suhu enjin makin meningkat.

Melihatkan keadaan itu juruterbang terpaksa mematikan enjin bagi mengelakkan pesawat meletop di udara kerana enjin turbin dalam keadaan terbakar. Dan situasi itu dimaklumkan kepada menara kawalan di New Orleans agar mereka dapat melakukan pendaratan cemas.

Juruterbang dinasihatkan mendarat di Lapangan Terbang New Orleans Lakefront yang jaraknya lebih dekat berbanding destinasi asal. Walau bagaimanapun, juruterbang menolak cadangan tersebut kerana mereka berada pada aras 2,000 kaki dan kehilangan altitud.

Dengan keadaan kedua-dua belah enjin tidak boleh dihidupkan semula dan dalam masa yang sama pesawat tidak berupaya meluncur ke kedua-dua lapangan terbang, juruterbang memutuskan untuk mendarat di atas air seperti mana dilakukan oleh Captain Sully pada Airbus A320 yang mendarat di Sungai Hudson selepas 21 tahun kemudian.

Apabila makin menghampiri sungai, salah seorang nampak ada tetambak rumput berhampiran Fasiliti Michound Nasa di tepi sungai itu. Ia kelihatan lebih selamat berbanding mendarat di dalam air.

Tambahan pula, itu adalah pesawat baru bagi sebuah syarikat penerbangan yang kecil. Jadi, juruterbang mahu meminimakan kerosakan dan kejadian buruk.

Pesawat terpaksa membuat satu lencongan kecil (sideslip) ke kanan yang agak berisiko untuk terhempas bagi pesawat yang besar dan tiada kuasa enjin. Dia terpaksa berbuat demikian agar boleh mendarat di tetambak rumput itu.

Akhirnya, pesawat itu berjaya didaratkan oleh Captain Carlos Dardano, juruterbang mata satu dengan hanya meluncur seperti sebuah pesawat kecil. Semua penumpang dan anak kapal selamat. Tiada kerosakan teruk pada pesawat.

Pihak Boeing perlu menggantikan enjin dan buang minyak agar dapat menerbangkan semula pesawat tersebut memandangkan tetambak rumput itu makin mendap, tak dapat tahan berat pesawat yang besar itu.

Selepas penyiasatan, pesawat itu digunakan sehingga tahun 2016 dengan nombor N697SW di bawah syarikat penerbangan Southwest Airlines.

Tonton dokumentari ini untuk dapatkan gambaran penuh kejadian ini:


Ini Kenapa Minuman Jus Lebih Baik Berbanding Air Berperisa Lain Yang Ada Di Pasaran

Kalau anda masuk ke kedai serbaneka dan mencari minuman, rasanya memang banyak pilihan minuman yang boleh dipilih. Ada masa nak minum air yang manis untuk hilangkan dahaga tetapi tak tahu untuk pilih minuman berperisa yang mana. Tetapi seeloknya cuba cari minuman jus seperti Tropicana Twister. Sebenarnya banyak sebab untuk anda menjadi peminat jus buah-buahan. Ini antaranya.

1. Minuman jus memudahkan anda mencapai target harian untuk buah-buahan

Anda mesti tahu piramid makanan kan? Mungkin agak payah untuk dapat buah-buahan segar di sesetengah kawasan tetapi mudah untuk dapat air jus. Pergi ke 7-Eleven, pasti anda boleh jumpa.

2. Air jus kaya dengan Vitamin dan fiber

Kalau anda mahu minuman yang kaya dengan vitamin C, anda perlulah minum air jus buah-buahan. Jus oren terutamanya mengandungi kandungan Vitamin C tinggi yang membantu membaiki tisu dalam badan. Fiber yang terkandung dalam air jus juga membantu meransang sistem penghadaman dan mengelakkan sembelit.

Bukan itu sahaja, perisa jus Tropicana laici pula mengandungi Vitamin C dan E yang membantu meningkatkan sistem imuninasi tubuh, mengurangkan kadar demam dan selsema serta baik untuk kulit dan rambut. Sebab itulah anda perlu cukup vitamin untuk jaga kesihatan tubuh badan anda.

3. Minuman Tropicana diperbuat daripada 100% jus dan tidak mengandungi gula tambahan

Gula adalah karbohidrat ringkas yang membekalkan sumber tenaga segera yang mudah diserap oleh tubuh. Secara semula jadi, gula boleh didapati dalam makanan yang mangandungi karbohidrat (nasi, mi, roti, pasta dan etc). Gula juga terdapat dalam buah-buahan iaitu dalam bentuk fruktosa dan susu dalam bentuk laktosa. Selain terdapat dalam bentuk semula jadi, gula juga ditambah ke dalam makanan semasa pemprosesan yang dikenali sebagai gula tambahan atau free sugar.

Tahukah anda bagi orang dewasa, purata pengambilan gula tambahan yang disarankan adalah tidak melebihi 10 sudu teh sehari? Jadinya, pengambilan gula yang berlebihan boleh menyebabkan masalah obesiti. Minuman Tropicana 100% Orange Juice diperbuat daripada 100% jus buah-buahan sebenar dan tidak mengandungi gula tambahan dan pengawet.

Ada sesetengah individu tak tahan dengan kandungan gas yang ada dalam air soda. Kebanyakkan air jus buah-buahan dipasaran bebas sodium bicarbonate dan sesuai untuk semua. Tambahan pula, air soda boleh sebabkan dehidrasi di mana anda akan lebih cepat kembali dahaga kerana kandungan gula, garam dan kafein yang tinggi di dalamnya. Jadi, untuk elak cepat dahaga, pilihlah untuk minum air jus berbanding air soda.

Jadi selepas ini anda tahu minuman apa yang sesuai untuk diminum bila-bila masa sahaja. Tambah menarik dan buat Tropicana berbeza dengan jus buah-buahan yang lain adalah kerana jus Tropicana diperbuat daripada buah-buahan sebenar dan menawarkan rasa yang menyegarkan dengan nikmat khasiat sebenar!


Lihat Trailer Khas ‘Justice League’ Sempena San Diego Comic-Con

Filem yang paling ditunggu-tunggu oleh peminat komik di San Diego Comic-Con dan peminat komik di seluruh dunia, Justice League(JL) hadir dengan trailer filem ini yang terbaru. Kali ini, setiap ahli Justice league mempamerkan kuasa masing-masing serta kekuatan Steppenwolf, villain untuk para wira JL. Persoalannya, siapakan watak yang belum muncul lagi dalam Justice League di akhir trailer ini? Power juga DC simpan rahsia. Jadi kena tunggu 17 November ini!


‘JUSTICE LEAGUE’ Mantap Dan Tidak Mengecewakan

JUSTICE LEAGUE (JL) kini telah berada di pawagam bermula hari ini. JL adalah kesinambungan selepas ‘Batman v Superman: Dawn of Justice’. Selepas pengorbanan Superman untuk menyelamatkan bumi, Bruce Wayne dan Diana Prince bersatu untuk mengumpulkan individu dengan kuasa istimewa iaitu Barry Allen (Flash), Arthur Curry (Aquaman) dan Victor Stone (Cyborg) untuk menghalang Steppenwolf dan tenteranya, Parademons dari menakluk dunia dengan bantuan kuasa Mother Boxes.

JL setakat ini mendapat reaksi yang pelbagai daripada pengkritik filem. Jadi mana satu yang benar? Saya highlight dahulu kekuatan filem ini.

3 watak baharu perlu diperkenalkan dalam JL iaitu Aquaman, Cyborg dan Flash. Peminat sudah kenal Wonder Woman dan Batman dan mereka tidak perlu diperkenalkan lagi. Babak untuk memperkenalkan setiap watak juga tidak mengambil masa. Jadi tuan pengarah boleh lebih fokus pada babak JL secara berkumpulan.

Setiap ahli JL juga tidak overshadow satu sama yang lain. Setiap ahli JL mempunyai kekuatan yang tersendiri dan dipamerkan dengan baik dalam filem ini.

Filem Wonder Woman bagi saya adalah antara filem DC terbaik setakat ini dan Diana Prince terus menyinar dalam filem ini. Walaupun menjadi satu-satunya bunga dalam kumpulan JL ini, ianya langsung tidak menggugat kedudukan beliau dalam JL. Saya dapat rasakan Wonder Woman akan terus menjadi tulang belakang siri JL ini di masa akan datang.

Seperti juga dalam siri animasi, Barry Allen adalah seorang pak lawak yang akan memeriahkan suasana. Lawak beliau juga kadang-kadang unexpected dalam JL ini yang bagi saya bagus. Bosan jadinya kalau tak ada The Flash dalam JL ini. Tetapi ada satu watak yang hampir dapat menyaingi kelajuan The Flash ini. Nak tahu siapa? Kena tonton JL cepat sebelum anda terbaca spoiler.

Kalau anda lihat Batman v Superman, anda dapat rasa mood ‘dark’ yang ada pada filem tersebut. Namun tidak lagi pada JL. Ianya lebih vibrant dan ‘cerah’ dan Batman pun sudah mula pandai berjenaka. Ramai juga yang sudah boleh menerima Ben Affleck sebagai Batman dan Batman juga sudah nampak lebih matang. Dalam JL, Bruce Wayne menjadi seorang yang lebih memahami supaya beliau dapat membimbing pasukan JL.

Disebalik positif, ada juga perkara yang boleh diperbaiki dalam JL ini. Saya perlu bersetuju dengan pengkritik filem yang lain tentang CGI yang digunakan untuk Cyborg serta penjahat Steppenwolf. Untuk satu filem dengan bajet besar, sepatutnya mereka perlu mengambil lebih perhatian kepada CGI untuk watak utama serta penjahat yang muncul banyak kali dalam filem ini.

Bandar Atlantis Aquaman juga masih belum dipertontonkan secara penuh dalam JL kali ini. Mungkin mereka simpan keindahan bandar Atlantis untuk filem Aquaman tahun hadapan? Tetapi dalam JL, mereka sudah belanja satu watak utama dalam filem Aquaman tahun hadapan.

Secara keseluruhannya, DC sudah semakin hampir menemui resepi terbaik untuk menghasilkan filem all-star superheroes mereka. Syukur mereka tidak mengikut jejak syarikat pesaing yang menjadikan gelak tawa sebagai kekuatan untuk hampir setiap filem mereka. Kalau tidak, bosanlah jika semua filem superhero gunakan konsep yang sama.

Filem JL sepatutnya berdurasi 2 jam 40 minit tetapi ianya disingkatkan kepada hanya 2 jam. Bermakna ada potongan 40 minit kepada filem JL ini. Mungkin pihak Warner Bros akan mengeluarkan versi uncut JL ini di masa hadapan?

Jangan keluar awal sebab ada end credit yang akan beri hint kepada JUSTICE LEAGUE 2. Kami beri rating 8.5/10 untuk filem ini. Anda bersetuju dengan rating yang kami berikan? Boleh tinggalkan pandangan anda di ruangan komen.


#Justice4BabySyifa: Bapa Tuntut Keadilan, Dakwa Anaknya Mati ‘Dijerut Bukan Terjerut’

Tanda pagar #JusticeForBabySyifa mula tular di sosial media beberapa hari ini. Difahamkan tujuan ia ditularkan adalah untuk menuntut keadilan kematian seorang bayi perempuan yang didakwa mati ketika berada di taska.

Dalam salah satu kenyataan bapa mangsa, Yuseri Yusoff, dia diberitahu oleh pengasuh bahawa anaknya meninggal dunia akibat terjerut buai dalam keadaan tergantung.

Apa yang menimbulkan keraguan baginya adalah kesan jerutan tersebut tidak seperti kain buai yang berbentuk jaring, tetapi kesan tersebut seolah-olah daripada wayar atau pun kabel.

i need to share this. im sorry but this need to be heard. this need to get attention. this happend in my country. you guys can check the update from her father. pergi tengok gmbr anak diorng. find the truth. Pray for baby Syifaa #JusticeforBabySyifaa pic.twitter.com/y2LvCytwBx

— Mina🧈 ᴮᴱ 💜 | Smoll지민Hands⁷ (@SmollHandsMochi) March 24, 2022

“Kesan lebam pada leher Baby Syifaa adalah kesan tali wayar atau kabel. Selain itu, tiada kesan “jaring” pada leher Baby Syifaa,” katanya di Facebook.

Ayah mangsa juga difahamkan telah meminta pandangan pakar forensik luar negara dan mereka memberitahu beliau bahawa kesan lebam di leher Baby Syifa bukannya akibat jerutan kain tetapi kesan yang berpunca jerutan tali, wayar atau kabel.

Justeru beliau meminta pihak berkuasa untuk tampil menyiasat lebih lanjut kes kematian anaknya dan meminta agar keadilan ditegakkan.

“Hari ini adalah hari ke 32 hari permergian Baby Syifaa dan memandangkan pengasuh belum dibawa untuk dibacakan pertuduhan di mahkamah malah pengasuh tidak ditahan reman sejak hari pertama kejadian.

“Aku mohon supaya kes kematian Baby Syifaa disiasat semula dan diklasifikasi sebagai kes bunuh mengikut Seksyen 302 Kanun Keseksaan,” katanya.

Tanda pagar ini juga tular di media sosial Twitter dan Instagram dengan kebanyakan netizen menuntut pihak berkuasa untuk menyiasat lebih lanjut kes kematian Baby Syifa.

Kertas siasatan kes kematian kanak2 perempuan setahun tiga bulan, Nour Rania Asyifaa Yuseri telah dihantar ke Pejabat Timbalan Pendakwa Raya untuk tindakan lanjut : OCPD Seremban.

Pada 22 Feb lepas, mangsa dilapor tersangkut pada kain buaian ketika sedang tidur di pusat jagaan. pic.twitter.com/KONDfm6pOi

— Mohd Redzuan Abdul Manap (@redzuanNewsMPB) March 25, 2022

“Aku akan membuat permohonan rasmi kepada AGC dengan menghantar surat supaya kes diklasifikasikan sebagai bunuh dan disiasat mengikut Seksyen 302 Kanun Keseksaan.

“Aku bersandarkan hujah-hujah dan pandangan pakar forensik serta gambar kesan pada leher Baby Syifaa,” kata bapa mangsa.

Setakat laporan ini ditulis, difahamkan bahawa siasatan kes kematian bayi perempuan setahun tiga bulan, Nour Rania Asyifaa Yuseri telah dihantar ke Pejabat Timbalan Pendakwa Raya untuk tindakan lanjut.

Kisah di sebalik gambar perempuan memegang arwah anaknya. Rujuk pautan di bawah untuk membaca.

Kisah Di Sebalik Gambar Perempuan Ini Memegang Arwah Anaknya

Bunuh Dan Simpan Dalam Peti Sejuk, Apa Sudah Jadi Dengan Pengasuh?

Pembuli Siber ‘Pembunuh’ NGO Untuk Bayi Ini


Justin Bieber Akui Derita Akibat Kutu, Bakal Kongsi Pengalaman Dalam Siri Dokumentari Terbaharu

Penyanyi pop kelahiran Kanada baru-baru ini dilaporkan telah didiagnosis dengan penyakit Lyme, satu jenis penyakit yang menyebabkan bakteria yang dibawa oleh kutu.

Ia adalah sejenis penyakit yang menular disebabkan oleh bakteria jenis Borrelia burgdorferi yang disebarkan melalui gigitan kutu.

Pusat Pengendalian dan Pencegahan Penyakit Amerika Serikat (CDC) menyatakan bahawa Lyme merupakan penyakit umum di AS.

Penyanyi berusia 25 tahun berkongsi berita itu di dalam satu hantarannya di Instagram pada Rabu lalu.

While a lot of people kept saying justin Bieber looks like shit, on meth etc. they failed to realize I've been recently diagnosed with Lyme disease, not only that but had a serious case of chronic mono which affected my, skin, brain function, energy, and overall health. These things will be explained further in a docu series I'm putting on YouTube shortly.. you can learn all that I've been battling and OVERCOMING!! It's been a rough couple years but getting the right treatment that will help treat this so far incurable disease and I will be back and better than ever NO CAP

A post shared by  Justin Bieber (@justinbieber) on Jan 8, 2020 at 12:29pm PST

“Walaupun ramai yang mengatakan Justin Bieber kelihatan seperti tidak terurus, tetapi ada juga yang menyatakan bahawa beliau mengambil meth.

“Mereka gagal menyedari saya baru-baru ini didiagnosis dengan penyakit Lyme, bukan hanya itu tetapi mempunyai kesan yang serius terhadap kulit, fungsi otak, tenaga, dan kesihatan secara keseluruhan,”tulis Bieber.

Bieber juga bakal keluarkan satu siri dokumentari yang menceritakan bagaimana kehidupan beliau dalam menjalani hidup sebagai pesakit Lyme.

Tujuan beliau adalah untuk menunjukkan kepada para peminat bagaimana penyakit ini telah memberi kesan kepada kehidupan seharian beliau.

Penyakit Lyme berasal dari lokasi pertama kali penyakit ini ditemui, yakni di Old Lyme pada 1975. Kini setiap tahun, CDC mencatatkan lebih dari 300 ribu orang yang mengidap penyakit ini.

Justin Bieber sebelum ini mencabar Tom Cruies berlawan di pentas UFC. Klik pautan di bawah untuk membaca.

Justin Bieber Secara Tiba-Tiba Cabar Tom Cruise Berlawan Di UFC

Tonton Video Muzik ‘I Don’t Care’ Oleh Ed Sheeran Dan Justin Bieber

Jenama Milik Justin Bieber, Drew House Keluarkan Selipar Hotel Dengan Harga Serendah RM21


5 Pilihan Telefon Pintar Dengan Kamera Padu Yang Anda Boleh Dapatkan Sempena Jualan 11.11

Anda pasti mahu menangkap gambar detik-detik indah bersama keluarga tercinta dengan kamera yang padu. Kini dengan telefon pintar flagship sahaja memadai untuk mendapatkan gambar yang cantik dan menarik.

Dengan sejumlah model telefon pintar yang boleh didapati di pasaran, anda mesti buntu untuk membuat pemilihan memandangkan harganya yang premium. Kini kami kongsikan lima pilihan telefon pintar flagship dengan kamera yang padu buat kaki fotografi di luar sana.

Model Xiaomi 12T Pro telah menjadi bualan ramai di kalangan reviewer dan peminat tech yang mana majoritinya kagum dengan kehandalan kamera yang ditawarkan. Dengan kamera mencapai 200MP, anda boleh menangkap gambar dengan jelas pada bila-bila masa dengan kualiti bak DLSR.

Bukan itu sahaja, Xiaomi telah menambah komponen dalaman yang  canggih sekaligus mampu memberikan hasil gambar yang baik walaupun di dalam keadaan yang gelap. Malah, terdapat ciri Xiaomi Pro Focus yang mampu memberi fokus kepada objek dengan tepat di samping ciri Ultra burst yang boleh menangkap 30 gambar bingkai sesaat.

Kini anda boleh mendapatkan Xiaomi 12T Pro pada harga RM2,999 di Shopee dan Lazada

Salah satu jenama yang turut membawakan teknologi kamera ke tahap tertinggi adalah Samsung. Menerusi Samsung Galaxy S22 Ultra, terdapat sensor 108MP bersama beberapa sensor sudut lain yang menawarkan hasil gambar yang bagus. Paling menarik sekali, terdapat 10X optikal periskop yang menyokong zum sehingga 100x.

Selain itu, perisian dalaman juga telah dipertingkatkan untuk pemprosesan gambar yang lebih profesional walau di dalam gelap. Bukan itu sahaja, kamera swafoto juga hadir dengan sensor sebesar 40MP yang boleh menghasilkan gambar yang cukup tajam dengan tona natural.

Samsung Galaxy S22 Ultra sedia dijual pada harga RM4,289 menerusi Shopee atau di Lazada dengan harga RM4,549.

Beli Sekarang Samsung Galaxy S22 Ultra Di Shopee

Beli Sekarang Samsung Galaxy S22 Ultra Di Lazada

Seterusnya, anda juga boleh pertimbangkan Huawei Mate 50 Pro yang baru sahaja dilancarkan di Malaysia. Dari segi fotografi, anda boleh menikmati kualiti gambar yang mantap kerana adanya sistem XMAGE yang cukup canggih. Malah, anda juga boleh mengawal aperture fizikal secara manual jika mahu hasil gambar yang profesional.

Jika anda peminat fotografi makro, terdapat lensa telefoto 64MP yang mampu menyokong sehingga 100x zum digital. Selain itu, memang terdapat salah satu lensa di belakang yang mempunyai laser bertujuan pemfokusan. Ciri menarik lain termasuklah AI Cinematography, Time lapse, High res dan banyak lagi.

Anda boleh dapatkan Huawei Mate 50 Pro di Shopee dan Lazada dengan harga RM4,499 sahaja.

Beli Sekarang Huawei Mate 50 Pro Di Shopee

Beli Sekarang Huawei Mate 50 Pro Di Lazada

Antara pilihan para fotografi sejak sekian lama iaitu siri Google Pixel yang sememangnya menjadi saingan hebat di dalam arena telefon pintar. Bukan sahaja mempunyai spesifikasi yang padu, kamera mereka juga sering dipuji kerana mampu menghasilkan kualiti gambar seperti taraf profesional.

Selain mempunyai konfigurasi tri-kamera yang hebat, Google juga menyertakan ciri kecerdasan buatan untuk sokongan Macro Focus, Cinematic Blur, Real Tone dan banyak lagi. Malah, anda juga boleh menangkap gambar dari jarak jauh dengan resolusi tinggi menerusi ciri Super Res Zoom 30x.

Kini anda boleh mendapatkan sebuah telefon flagship dengan kamera padu pada harga RM4,599 menerusi Shopee.

Beli Sekarang Google Pixel 7 Pro Di Shopee

Akhir sekali, pencabar utama di dalam arena telefon pintar untuk fotografi sudah semestinya iPhone 14 Pro. Dengan sejumlah penambah baikan yang dibawakan termasuklah lensa utama 48MP, 2x optical zoom serta lensa ultrawide yang lebih lebar untuk mendapatkan kualiti terbaik di dalam pelbagai senario.

Antara perkara penting di dalam siri kali ini adalah kehadiran engin Photonic baharu yang mana mampu menghasilkan gambar di dalam keadaan gelap atau kurang cahaya jauh lebih baik dengan adanya gabungan teknologi perisian pintar dan komponen dalaman yang canggih.

Anda boleh dapatkn iPhone 14 Pro pada harga RM5,299 sama ada di Shopee atau pun Lazada.

Berdasarkan senarai di atas, iPhone 14 Pro sedia menawarkan pengalaman fotografi terbaik untuk kegunaan seharian. Gambar atau video yang dihasilkan sememangnya setaraf dengan kamera DSLR jika tahu menggunakan dengan betul. Malah, peranti ini sering menjadi pilihan para vlogger dan influencer untuk menghasilkan konten mereka.

Bagaimanapun, anda masih boleh mendapatkan gambar yang baik dengan pilihan model lain yang disenaraikan di atas sesuai dengan poket masing-masing. Diharapkan dengan tutorial ini dapat memudahkan anda membuat pemilihan telefon pintar terpadu untuk tujuan pengambaran kelak.


Justin Bieber Bertudung Semasa Konsert Di AS, Dituduh Persendakan Islam

Penyanyi Kanada Justin Bieber tampil bertudung pada konsert terakhirnya di Utah, Amerika Syarikat. Penampilan tersebut telah mengejutkan ramai orang terutamanya umat Islam di negara arab. Ada yang mendakwa bahawa dia cuba untuk mempersendakan agama Islam dan penganutnya.

Kontroversi terbaharu dari penyanyi kelahiran Kanada tersebut diungkapkan oleh  media Middle East, di mana laporan terbabit mendakwa bahawa penyanyi tersebut mendapat kritikan meluas selepas tersebarnya gambar dan video Justin Bieber bertudung semasa menyanyi di salah satu konsert di Amerika Syarikat.

Apa yang lebih mengejutkan buat para peminat adalah keanehan penampilan beliau yang memakai seluar putih dengan t-shirt bersaiz besar dan dipadankan dengan tudung di kepalanya bersama-sama dengan cermin mata hitam. Gambar itu kemudiannya dikongsikan oleh para peminat di laman media sosial dan mendapat kritikan meluas.

Sebahagian daripada netizen mengkritik Justin Bieber kerana tidak memahami asas bertudung adalah untuk para wanita. Netizen lain pula memberi komen sinis bahawa mereka bersyukur Justin akhirnya memilih untuk mengikut jalan yang benar walaupun menyimpang.

Kontroversi ini hadir ditengah-tengah laporan bahawa penyanyi Kanada tersebut bakal mengadakan konsert besar-besaran di Arab Saudi. Justin yang terkenal sejak sedekad lalu dan menjadi antara artis paling banyak dimainkan di Spotify akan melakukan persembahan pertamanya di acara penutup Formula 1 pada bulan December nanti.

Untuk rekod ini bukanlah kontroversi pertama Bieber, sebelum ini pada Mac 2013 beliau pernah mencipta kontroversi apabila menyerang seorang jurugambar di London selepas dia meninggalkan hospital. Dan dalam kejadian lain, pada 2017, polis berkata Bieber melanggar paparazi dengan traknya semasa memandu dari acara di Beverley Hills. Anehnya, tiada saman dikenakan kepada bintang itu.

Selain itu, Bieber juga banyak kali ditangkap kerana melanggar undang-undang, sama ada ia ditangkap kerana memandu di bawah pengaruh dadah dan alkohol, memandu secara melulu atau mengelak dari ditangkap. Pada 2014, dia didakwa meminum arak semasa memandu di Miami dan turut ditahan kerana disyaki berlumba. Sebagai sebahagian daripada perjanjian rayuan itu, dia menderma $50,000 kepada badan amal belia.

Justin Bieber akui derita akibat kutu, bakal kongsi pengalaman dalam siri dokumentari terbaharu. Klik pautan di bawah untuk membaca.

Justin Bieber Akui Derita Akibat Kutu, Bakal Kongsi Pengalaman Dalam Siri Dokumentari Terbaharu

Justin Bieber Secara Tiba-Tiba Cabar Tom Cruise Berlawan Di UFC

Justin Bieber Dilaporkan Bakal Jadi Pengganti Paul Walker Dalam Fast And Furious 9


Justin Bieber Dan Hailey Perlekeh Umat Islam, Dakwa Ibadah Puasa Aktiviti ‘Tak Masuk Akal’

Pasangan selebriti Justin Bieber dan Hailey Bieber mendapat kecaman setelah mengeluarkan komen berbaur kebencian mengenai ibadah puasa yang dijalankan oleh seluruh umat Islam di seluruh dunia. Dalam temu bual dalam talian, Justin dan Hailey dengan senang hati mempersendakan orang yang berpuasa pada bulan Ramadan.

Di dalam video yang dikongsikan oleh Hijab Modern di laman Instagram, Justin dan Hailey membincangkan konsep puasa. “Saya perlu benar-benar memikirkannya, saya tidak pernah melakukannya…Saya rasa badan kita memerlukan nutrisi untuk berfikir dengan betul,” kata Justin.

Hailey kemudian berkata bahawa tanpa makan sepanjang hari adalah sesuatu yang tidak masuk akal. Katanya, “jika anda berpuasa daripada TV, berpuasa daripada telefon, saya percaya anda boleh lakukan itu, tetapi berpuasa daripada makanan … ia tidak pernah masuk akal kepada saya.”

Komen kedua pasangan tersebut terus mendapat kecaman daripada masyarakat muslim. Sebahagian mereka menyelar komen Justin dan Hailey yang jelas tidak faham mengenai konsep berpuasa bagi orang Islam.

Pelakon Bollywood, Gauahar Khan menyelar Justin Bieber dan Hailey Bieber kerana komen mereka tentang puasa pada bulan Ramadan, dan menggelar mereka ‘bodoh’ di Instagram Stories.

“Hanya membuktikan betapa bodohnya mereka. Hanya jika mereka tahu tentang sains di sebaliknya. Dan manfaat kesihatan daripadanya! Dapatkan pendidikan @Justinbieber dan @haileybieber,” katanya.

Peminat juga menggesa mereka untuk belajar tentang puasa serta menghormati bulan mulia ini untuk umat Islam. “Nampaknya pasangan ini memang secocok sebab sama-sama kurang bijak,” kata salah seorang peminat. “Tolong didik diri Justin dan Hailey. Berfikir dengan baik dan cari ilmu mengenai puasa,” ujar peminat lagi.